title: Yhdysvaltain sisällissodan tekniikka

text: Rautatiet nousivat sisällissodassa jopa uusia aseita tehokkaammiksi välineiksi. Kuten muussakin teollisuudessa, Unionilla oli sisällissodan alettua myös rautateiden suhteen selvä etulyöntiasema: Unionin alueella rautateitä oli noin 35 000 kilometriä, kun taas Konfederaation puolella vain noin 14 000. Konfederaation merkittävimmät rautatiet sijaitsivat maan pohjoisosassa, Chattanoogassa, Atlantassa ja Richmondissa. Konfederaation noin 100 rautatiestä vain muutama oli yli 100 mailia (noin 160 kilometriä) pitkiä. Lisäksi Unionin puolella sijaitsivat lähes kaikki rautateihin liittyneet tehtaat sekä rautatieläiset. Unionin puoleinen rautatieverkosto oli myös standardisoitu, minkä ansiosta kaikki junat kävivät kaikille rautateille. Konfederaation puolella junia taas joutui usein vaihtamaan toisille rautateille siirryttäessä.


title: Yhdysvaltain sisällissodan tekniikka

text: Erityisesti Unionissa rautateitä käytettiin sotilaiden ja välineiden kuljettamiseen ympäri maata. Rautateiden merkitystä kuvaa myös se, että Unioni sijoitti tuhansia sotilaita suojaamaan rautatieverkostoaan Konfederaatiolta. Ennen sotaa etelävaltioiden rautatiet ja rautatiekalusto valmistettiin lähinnä Isosta-Britanniasta tuodusta raudasta. Kun Unioni kuitenkin saartoi Konfederaation merkittävimmät satamakaupungit sodan alussa, vaikeutui rautatieverkoston ylläpito huomattavasti. Vuoteen 1863 mennessä jopa neljännes Konfederaation rautatiekalustosta olisi vaatinut korjausta.


title: Yhdysvaltain sisällissodan tekniikka

text: Rautatietykin ensimmäinen versio oli Konfederaatiolla 32-puntainen Brooke naval rifle, joka oli asennettu lavavaunulle ja suojattu rautatieraudasta tehdyllä kasematilla. Kenraali Lee vedätti 29.6.1862 sen veturilla Richmondin ja York Riverin väliselle radalle. Hän käytti sitä Savage Stationin taistelussa häiritäkseen Unionin kenraali George McClellanin piiritysoperaatioita Richmondia vastaan, kun Unionin armeija eteni ylös niemimaalle.


title: Yhdysvaltain sisällissodan tekniikka

text: Rautatietykin ensimmäinen versio rautatiemörssäri otettiin käyttöön Pohjoisvaltioissa nimellä Dictator. Se oli 13 tuuman rannikkomörssäri, joka oli asennettu lavavaunulle. Se osallistui Richmondin piiritykseen kesäkuusta 1864 maaliskuuhun 1865.


title: Yhdysvaltain sisällissodan tekniikka

text: Sisällissodan aikana Unionin komentajat, mukaan lukien presidentti Abraham Lincoln, pystyivät viestimään helposti lennättimen avulla. Lennättimen avulla Lincoln pystyi viestimään eri armeijoiden komentajien kanssa suoraan Valkoisesta talosta: näin hän sai nopeasti tietoja taistelujen kulusta, pystyi pitämään strategianeuvotteluja armeijoiden komentajien kanssa ja jakamaan nopeasti käskyjä. Myös tässä suhteessa Konfederaatio oli Unionia selvästi jäljessä: heillä ei ollut koko sodan aikana mahdollisuutta luoda kattavaa lennätinjärjestelmää.


title: Yhdysvaltain sisällissodan tekniikka

text: Vuonna 1861 Unioni perusti nuoren Andrew Carnegien johtaman U.S. Military Telegraph Corps -nimisen armeijakunnan valvomaan lennätinverkostoa. Pelkästään seuraavan vuoden aikana U.S.M.T.C. onnistui värväämään lennätinverkoston ylläpitoon 1 200 operoijaa, rakensi yli 6 000 kilometriä lennätinverkostoa ja välitti yli miljoona lennätinviestiä.


title: Yhdysvaltain sisällissodan tekniikka

text: Yhdysvaltain sisällissota oli ensimmäisiä sotia, jota tallennettiin valokuvaamalla. Kamerat olivat kuitenkin sisällissodan aikaan vielä niin alkeellisia, että yhden kuvan ottaminen vaati usean ihmisen huolellista ja pikkutarkkaa työskentelyä erilaisten välineiden ja kemikaalien kanssa. Tämän takia sisällissodan aikaiset valokuvat eivät ole tilannekuvia taisteluista, vaan lähinnä sotilaista otettuja muotokuvia ja taistelujen jälkeen kuvattuja maisemakuvia. Kamerat kehittyivät tarpeeksi tilannekuvien ottamiseen vasta 1900-luvulla.


title: Arvi Mäenpää

text: Mäenpää opiskeli Suomen taideyhdistyksen piirustuskoulussa 1918–1920. Hänet tunnetaan erityisesti piirtäjänä ja akvarellimaisemien maalaajana. Mäenpään teokset ovat useimmiten pienikokoisia miniatyyrejä, joiden tyyli ja aiheet edustavat humoristista kansankuvausta. Hänen pääaiheensa oli pohjalainen kylä ja sen elämänmeno. Hän kuvasi muun muassa ruokotonta elämää, humalatilaa ja ihmisten välisiä ristiriitoja. Hän käsitteli usein myös naisen ja miehen välisiä suhteita ja pohjalaisen naisen vahvaa asemaa. Mäenpään lukuisiin miniatyyreihin sisältyy runsaasti pohjalaisen arkipäivän ja kansantapojen ja kuvausta, usein lempeällä huumorilla sävytettynä.


title: Arvi Mäenpää

text: Kauppaneuvos Frithjof Tikanoja (1877–1964) oli Mäenpään taiteen suuri tukija. Tikanojan taidekokoelmassa onkin yli 400 Mäenpään teosta. Kuvataiteen ohella Mäenpää oli lahjakas kirjoittaja, pakinoitsija ja novellisti. Hän julkaisi kirjoituksiaan muun muassa teoksessa "Suomen päivän nousu: kertomuksia 1918 Suomen sodasta".


title: Arvi Mäenpää

text: Vuonna 1963 Mäenpäälle myönnettiin Pro Finlandia -mitali.


title: Davis Cup 2012

text: Davis Cup 2012 oli 101:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Espanja.


title: Davis Cup 2012

text: Otteluparien arvonta suoritettiin 21. syyskuuta 2011 Bangkokissa, Thaimaassa.


title: Davis Cup 2012

text: Mestaruuden voitti Tšekki, joka voitti loppuottelussa Espanjan 3–2. Voitto oli maan ensimmäinen.


title: Kukkahämähäkki

text: Kukkahämähäkki ("Misumena vatia") on yleinen ja melko kookas rapuhämähäkkeihin lukeutuva hämähäkkilaji.


title: Kukkahämähäkki

text: Kukkahämähäkin naaras on kookas, 9–11 mm pitkä. Koiras huomattavasti pienempi, vain 3–4 mm:n pituinen. Naaras on lähes yksivärinen, vain takaruumiin sivuilla saattaa olla punaiset juovat tai täplät. Erikoisena piirteenä aikuinen naaras kykenee vaihtamaan väriään keltaisesta valkoiseen ympäristönsä mukaan. Myös vihertävänsävyisiä yksilöitä tavataan ja nuoret kukkahämähäkit ovat vihreitä. Hämähäkin värin vaihtumiseen kuluu pari vuorokautta. Koiraan eturuumis ja etummaiset raajat ovat laajalti tummanruskeat ja takaruumiin selkäpuolella on kaksi punaruskeaa pitkittäisjuovaa. Muilta osin koiras on kellertävä tai valkoinen. Kaksi etummaista raajaparia ovat huomattavasti taaempia raajoja pitemmät ja väijyvä hämähäkki pitää niitä leveälti ojennettuna ruumiin sivuilla.


title: Kukkahämähäkki

text: Laajalti levinnyt laji, jota tavataan suurimmassa osassa Eurooppaa, Aasian pohjoisosissa sekä Pohjois-Amerikassa. Suomessa sitä tavataan ainakin eteläiseen Lappiin saakka, mutta laji on selvästi yleisempi maan eteläosissa.


title: Kukkahämähäkki

text: Kukkahämähäkit elävät niityillä, kedoilla, tienpientareilla ja muilla avoimilla paikolla. Heimolleen tyypilliseen tapaan se ei kudo pyyntiverkkoa vaan saalistaa väijymällä. Hämähäkki istuu kukassa suojavärinsä turvin ja odottaa kukkaan lentävää hyönteistä. Tavallisimmin hämähäkin tapaa valkoisesta tai keltaisesta kukasta, mutta sen havaitseminen on vaikeaa, ellei hämähäkin väri satu poikkeamaan kukan väristä. Kukkahämähäkit parittelevat alkukesällä ja naaras munii munat seitistä tekemäänsä munakoteloon, jonka se piilottaa kasvien lehtien väliin. Poikaset talvehtivat karikkeen joukossa ja aikuistuvat seuraavana keväänä.


title: Kukkahämähäkki

text: Hämähäkin värinmuutoksen mahdollistava kemia on monimutkaista, eikä mekanismia tunneta kovin hyvin.


title: Isästä poikaan

text: Isästä poikaan on Mika Waltarin vuonna 1942 julkaisema teos, joka sisältää hieman lyhennettyinä romaanit "Mies ja haave" (1933), "Sielu ja liekki" (1934) ja "Palava nuoruus" (1935).


title: Miesten yleisluistelun maailmanmestaruuskilpailut 1958

text: Yleisluistelun maailmanmestaruudesta kilpailtiin Helsingissä 15.-16. helmikuuta 1958. Kisapaikka oli Helsingin olympiastadion.


title: Asteridit

text: Asteridit () on luokittelematon kladi, joka kuuluu kaksisirkkaisten (Eudicots) kasvien pääryhmään, aitokaksisirkkaisiin. Vanhentuneessa Cronquistin luokittelussa asterideja vastasi jokseenkin alaluokka Asteridae.


title: Asteridit

text: Asteridit on monofyleettinen ryhmä. Se sisältää kaksi pääryhmää, Euasteridit I ja Euasteridit II.


title: Myron Floren

text: Myron Floren (5. marraskuuta 1919 Roslyn, Etelä-Dakota, Yhdysvallat - 23. heinäkuuta 2005 Rolling Hills Estates, Kalifornia, Yhdysvallat) oli yhdysvaltalainen harmonikkataiteilija. Hänet tunnettiin parhaiten viikoittaisen The Lawrence Welk Show’n vakiosolistina ja varakapellimestarina vuosina 1950-1982.


title: Myron Floren

text: Floren syntyi norjalaislähtöiseen maanviljelijäperheeseen Roslynissä, Etelä-Dakotassa. Joissakin lähteissä mainitaan tosin hänen syntyneen Websterissä, koska perheen maatila sijaitsi kyseisten kahden kaupungin välillä. Hän kuuli ensimmäisen kerran harmonikansoittoa naapurissa pidetyissä juhlissa 7-vuotiaana ja ylipuhui kohta isänsä ostamaan hänelle oman harmonikan, mikä hankittiinkin Searsilta. Florenin ollessa yhdeksänvuotias isä hankki hänelle ensimmäisen pianoharmonikan. Floren sai vaikutteita ajan tunnetuimmilta harmonikansoittajilta heidän radio-ohjelmiensa välityksellä. Suurimman vaikutuksen häneen tekivät Charles Magnante, Frank Gaviani sekä Anthony Galla-Rini. Hän otti useita pianotunteja, joiden myötä hän oppi lukemaan nuotteja. Harmonikansoittajana hän oli muutoin itseoppinut.


title: Myron Floren

text: Florenin ensiesiintyminen tapahtui kahdeksanvuotiaana Day Countyn messuilla. Hän alkoi myöhemmin opiskella musiikkia Augustana College:ssa, Sioux Fallsissa. Opiskeluaikoinaan hän ansaitsi lisätuloja antamalla harmonikansoiton oppitunteja. Eräs hänen oppilaistaan oli tuleva vaimo Berdyne. Floren sai oman harmonikkaohjelman paikallisella KSOO-radioasemalla vuonna 1939, missä hän esitti lähinnä polkkia ja skandinaavisia valsseja. Sodan sytyttyä Floren yritti pestautua armeijaan, mutta häntä ei hyväksytty lapsuudessa sairastetun reumaattisen kuumeen jättämien jälkiseurausten vuoksi. Hän liittyi kuitenkin United Service Organizations -järjestöön, minkä kautta hän osallistui sotajoukkojen viihdytyskiertueille Euroopassa. Floren muutti vaimoineen St. Louisiin vuonna 1946, missä hän esiintyi säännöllisesti paikallisradiossa country-orkesteri "Buckeye Four"in kanssa. Hänen ensiesiintymisensä televisiossa tapahtui myös St. Louisissa 1948.


title: Myron Floren

text: Floren tapasi vaimoineen niin ikään Etelä-Dakotasta lähtöisin olleen Lawrence Welkin vuonna 1950 tämän ollessa esiintymiskiertueella. Floren oli ihaillut Welkiä jo hänen ollessaan toimittajana Etelä-Dakotan radiossa aikaisempina vuosina. Welk oli myös kuullut Florenista ja kutsui hänet mukaan esiintymään. Florenin esitettyä versionsa kappaleesta "Lady of Spain" yleisön suosionosoitukset olivat valtaisat. Welk kutsui Florenin yhtyeeseensä. Seuraavan vuoden ajan Floren työskenteli Welkin kiertueella, kunnes Welk sai orkesterilleen vakituisen televisio-ohjelman etelä-Kaliforniassa. "The Lawrence Welk Show" laajeni viikoittaiseksi kansalliseksi televisio-ohjelmaksi vuonna 1955 ABC:n hankittua ohjelman oikeudet. Florenilla oli ohjelmassa näkyvä rooli Welkin ohella. Sekä Floren että Welk olivat polkasta pitäviä harmonikansoittajia, ja Floren esittikin yhden polkkanumeron käytännössä joka viikko. Hän toimi myös Welkin orkesterin managerina ja apulaiskapellimestarina silloin, kun Welk itse tahtoi soittaa. ABC:n lopetettua sarjan esittämisen 1971 Welk myi ohjelman oikeudet yli 200 televisiokanavalle vuoteen 1982 saakka. Floren oli mukana ohjelmassa loppuun saakka.


title: Myron Floren

text: Floren levytti lukuisia, lähinnä polkkaan ja valssiin keskittyviä, albumeita Welkin omalle "Ranwood Records" -levymerkille. Eräs suosituimmista levyistä oli Welkin kanssa yhdessä tehty "World's Greatest Polkas". Welkin televisio-ohjelman esitysten loputtua Floren alkoi esiintyä enemmän kiertueilla. Hän soitti isoissa viihdeorkestereissa eri puolilla maata ja oli erilaisten musiikkijuhlien vakioesiintyjiä. Hän soitti myös säännöllisesti Jimmy Sturr Band:in kanssa.


title: Myron Floren

text: Floren kärsi lievästä sydänkohtauksesta vuonna 1998. Hoidon yhteydessä hänellä todettiin myös paksusuolen syöpä, joka leikattiin. Hän palasi joksikin aikaa muusikoksi, mutta hänen terveytensä alkoi kuitenkin heikentyä. Floren oli aktiivinen muusikko viimeisiin elinkuukausiinsa saakka. Hän kuoli syöpään heinäkuussa 2005. Florenia on kuvailtu tavoiltaan vaatimattomaksi ja hiljaiseksi henkilöksi. Hänellä oli Berdyne-vaimonsa kanssa viisi tytärtä.


title: Italo Svevo

text: Italo Svevo, oikea nimi Aron Hector (Ettore) Schmitz (16. joulukuuta 1861 Trieste, Itävallan keisarikunta – 13. syyskuuta 1928 Motta di Livenza, Trevison maakunta, Italia), oli italialainen kirjailija ja liikemies.


title: Italo Svevo

text: Schmitz syntyi Triestessä, joka tuolloin kuului Itävallan keisarikuntaan, sittemmin Itävalta-Unkariin. Hänen isänsä Franz Schmitz oli itävallanjuutalainen liikemies ja äitinsä Mirjan Felice o.s. Moravia oli Triesten juutalaisia. Isänsä toiveiden mukaisesti poika ryhtyi liikealalle ja työskenteli aluksi isän liikeyrityksessä, sen mentyä konkurssiin pankissa ja vuodesta 1899 appensa liikeyrityksessä. Hän matkusteli paljon Ranskassa, Britanniassa ja muualla. Hän puhui sujuvasti italiaa, saksaa ja venetsian kieltäkin.


title: Italo Svevo

text: Vuonna 1880 Schmitz alkoi kirjoittaa artikkeleita ja teatteriarvosteluja "L’Indipendente"-lehteen salanimellä Ettore Samigli. Leipätyö pankissa ei innostanut häntä, ja hän luki paljon ja kirjoitti novelleja ja kertomuksia. Vuonna 1892 hän julkaisi omakustanteena romaanin "Una Vita" ja käytti salanimeä Italo Svevo (nimi tarkoittaa 'italialaista švaabia'). Vuonna 1896 Schmitz avioitui Livia Venezianin kanssa, ja heille syntyi tytär Letizia. Schmitz julkaisi toisenkin romaaninsa "Senilità" (1898) omakustanteena. Ensimmäiset romaanit eivät herättäneet juuri lainkaan huomiota, joskin Paul Heyse oli kehunut esikoisromaania. Ryhdyttyään opiskelemaan Triestessä englantia Schmitz tutustui kielikoulun opettajaan James Joyceen, joka luki Schmitz-Svevon romaanit ja kannusti häntä jatkamaan kirjoittamista.


title: Italo Svevo

text: Kun Trieste oli ensimmäisen maailmansodan päätyttyä liitetty Italiaan, Schmitz joutui oleskelemaan sairaalassa, ja tuolloin hän käänsi Sigmund Freudin "Unien tulkinnan" italiaksi. Psykoanalyysi kiehtoi häntä ja vaikutti hänen myöhempiin teoksiinsa. Hän julkaisi romaaninsa "Zenon tunnustuksia" Italo Svevon nimellä vuonna 1923; nimellä Ettore Schmitz hän kirjoitti poliittisia artikkeleita "La Nazione" -lehteen.


title: Italo Svevo

text: "Zenon tunnustukset" eivät aluksi kiinnittäneet huomiota Italiassa, mutta James Joyce kannusti kääntäjä-kriitikko Valery Larbaud’ta käännättämään romaanin ranskaksi. Schmitz-Svevo tekikin lopulta kirjallisen läpimurron, mutta Ranskan kautta. 1920-luvun jälkipuoliskolla Schmitz keskittyi kirjallisiin töihin. Hänen näytelmänsä "Terzetto Spezzato" kantaesitettiin Roomassa vuonna 1927, ja hän kiinnostui myös Franz Kafkan tuotannosta. Schmitz-Svevon neljäs romaani "Il vecchione" jäi kesken, kun hän kuoli trevisolaisessa sairaalassa auto-onnettomuuden seurauksiin.


title: Italo Svevo

text: Svevon kirjailijanmaine perustuu ennen kaikkea hänen romaaneihinsa, jotka ovat rakenteeltaan naturalistisia ja keskittyvät tutkistelemaan nykyihmisen sisäistä maailmaa ja itseymmärrystä. Hänen pääteostaan "Zenon tunnustukset" leimaavat psykoanalyysin vaikutus ja tajunnanvirtatekniikka sekä terävä ironia. Romaanien päähenkilöt ovat nykyaikaisia antisankareita, jotka joutuvat ristiriitaan ympäristön vaatimusten kanssa.


title: Italo Svevo

text: Kirjailijana Svevoa on verrattu paitsi James Joyceen myös Luigi Pirandelloon, Marcel Proustiin ja Robert Musiliin. Schmitz-Svevo oli Joycen "Odysseus"-romaanin Leopold Bloomin esikuva.


title: Kröger

text: Kröger tai Kroeger on muun muassa seuraavien henkilöiden sukunimi:


title: Armas Mikola

text: Aarne Armas Mikola (ent. Nurmi, 12. joulukuuta 1901 Alastaro – 27. helmikuuta 1983) oli suomalainen taidemaalari. Saavutettuaan mainetta taiteilijana hän muutti aiemman sukunimensä Nurmen Mikolaksi.


title: Armas Mikola

text: Mikola oli tuottelias taiteilija, joka maalasi muun muassa maisemia, kaupunkikuvia ja saaristoaiheita. Hänen teostensa värimaailma on rikas mutta hallittu ja peruspohjaltaan usein verraten yksinkertainen.


title: Armas Mikola

text: Mikolan teoksia oli ensi kertaa julkisesti esillä Turussa vuonna 1920. Hän opiskeli Turun Taideyhdistyksen piirustuskoulussa vuosina 1917–1920.


title: Armas Mikola

text: Mikola oli Turun Taiteilijaseuran perustajajäsen ja toimi myöhemmin monien vuosien ajan seuran ja sen kuvataiteilijoiden ryhmän johtokunnassa. Hän oli mukana myös Pro Arte -taiteilijaryhmän toiminnassa. Vuonna 1975 Mikolalle myönnettiin Pro Finlandia -mitali. Professorin arvonimen hän sai vuonna 1982.


title: Armas Mikola

text: Mikolan vanhemmat olivat maanviljelijä Erland Mikola ja Olga Junnila.


title: Kultakulmapöllö

text: Kultakulmapöllö ("Pulsatrix koeniswaldiana") on pöllöihin kuuluva lintu. Sitä tavataan Argentiinassa, Brasiliassa ja Paraguayssa. Se on kotoperäinen itäisen Paraguayn Etelä-Atlantin metsissä, koillisimmassa Argentiinassa (Misiones) ja Etelä-Brasiliassa.


title: Kultakulmapöllö

text: Sen elinpiiriä ovat subtrooppiset ja trooppiset metsät. Lajia tavataan alavissa ja vuoristoisissa kosteissa metsissä 1 500 metrin korkeuteen, mutta sitä on tavattu myös hävitetyistä metsistä ja reunametsistä.


title: Kultakulmapöllö

text: Se painaa keskimäärin 481 grammaa.


title: Kaisanet

text: Kaisanet Oy on internetpalveluihin erikoistunut tietoliikennealan yritys. Sen keskeisiä palveluita ovat laajakaista-, televisio-, tietoturva- ja puhepalvelut. Yrityksen päätoimipisteet sijaitsevat Kajaanissa ja Iisalmessa, ja se toimii Kainuun ja Ylä-Savon, Koillismaan ja Pohjois-Karjalan alueilla.


title: Kaisanet

text: Kaisanet on osa KPO-Konsernia ja kuuluu myös alueellisten puhelinyhtiöiden muodostamaan Finnet-ryhmään. Yrityksen liikevaihto vuonna 2014 oli 21,6 miljoonaa euroa. Henkilöstön määrä oli vuoden 2015 alussa sata. Toimitusjohtaja on Mikko Kurtti.


title: Kaisanet

text: Yrityksen kehitystyötä ohjaa sertifioitu toimintajärjestelmä, joka täyttää kansainvälisten standardien vaatimukset toiminnan laadussa (ISO 9001), ympäristössä (ISO 14001) sekä työterveydessä ja työturvallisuudessa (OHSAS 18001).


title: Kaisanet

text: Kaisanet tuottaa viestintä- ja tietotekniikkapalveluja yhteisöjen, yrityksien ja kuluttajien käyttöön. Yritys on panostanut viime vuosina erityisesti tietoliikenteen ja tietotekniikan palvelualustoihin, valokuituverkkoihin sekä muihin huippunopeisiin verkkoyhteyksiin.


title: Kaisanet

text: Kuluttajille Kaisanetin keskeisiä palveluita ovat laajakaista-, televisio-, tietoturva- ja puhepalvelut. Yritysasiakkaille Kaisanet tuottaa muun muassa tietoliikenneyhteyksiä, viestintä- ja ohjelmistoratkaisuja sekä pilvi- ja konesalipalveluja.


title: Kaisanet

text: Kaisanet Oy on perustettu vuonna 2010, kun Kainuun Puhelinosuuskunta (KPO) ja Iisalmen Puhelin Oy (IPY) yhdistivät liiketoimintansa. Varsinaisen toimintansa yhtiö aloitti 1.1.2011. Kaisanet osti syksyllä 2013 kajaanilaisen CitiusNetin, joka harjoittaa ICT-palveluja.


title: Kaisanet

text: Kaisanetin edeltäjien (KPO ja IPY) historiat ulottuvat yli sadan vuoden päähän, jolloin ne olivat paikallisia puhelinyhtiötä.


title: Länsilinkki

text: Länsilinkki viittaa seuraaviin:


title: Scandelion

text: Scandelion on espanjalainen/englantilainen goottimetalli -yhtye. Se perustettiin Gran Canarialla vuonna 2002.


title: Fridrih Ermler

text: Fridrih Markovitš Ermler (, 13. toukokuuta 1898 Rēzekne – 12. heinäkuuta 1967 Leningrad) oli neuvostoliittolainen elokuvaohjaaja.


title: Fridrih Ermler

text: Fridrih Ermler palveli Venäjän kansalaissodan aikana puna-armeijassa ja tšekassa. Vuosina 1923–1924 hän opiskeli Leningradin elokuvataiteen instituutissa ja työskenteli sen jälkeen Sevzapkino-studiolla (nykyinen Lenfilm). Vuosina 1929–1931 Ermler opiskeli Neuvostoliiton elokuva-akatemiassa.


title: Fridrih Ermler

text: 1920-luvulla Ermler ohjasi yksilön ja yhteisön psykologiaa ja arkea kuvaavia elokuvia kuten "Katka – paperiomena" (1926), "Pariisin suutari" (1928) ja "Talo lumikinoksessa" (1928). "Imperiumin sirpaleen" (1929) aiheena on maailman ja ajan jakautuminen kahtia vallankumouksen seurauksena. Sergei Jutkevitšin kanssa ohjattu "Vastasuunnitelma" (1932) oli yksi ensimmäisistä neuvostoliittolaisista äänielokuvista. "Talonpojat" (1935) ja "Suuri kansalainen" (1938–1939) edustavat kansanvihollisia ja tuholaisia vilisevää poliittista propagandaa. Sergei Kirovista kertovaa "Suurta kansalaista" on kuvattu yhdeksi neuvostoelokuvan taitavimmista ja pelottavimmista stalinistisista valheista.


title: Fridrih Ermler

text: Toisen maailmansodan aikana Ermler ojasi isänmaalliset sotaelokuvat "Hän puolustaa isänmaataan" (1943) ja "Suuri käänne" (1945). Stalinin kuoleman jälkeen kuvatuissa elokuvissa "... Ja tarina jatkui" (1955) ja "Ensimmäinen päivä" (1957) ohjaaja yritti sopeutua uuteen taiteelliseen ilmapiiriin. Viimeisessä elokuvassaan "Pered sudom istorii" (”Historian tuomioistuimen edessä”, 1965) Ermler palasi hänelle ominaiseen poliittiseen aiheeseen.


title: Fridrih Ermler

text: Ermler liittyi kommunistipuolueen jäseneksi vuonna 1919. Vuonna 1948 hänelle myönnettiin Neuvostoliiton kansantaiteilijan arvonimi. Ohjaaja on saanut neljästi Stalin-palkinnon. Hänet on palkittu myös Leninin ja työn punaisen lipun kunniamerkeillä.


title: Mattias Wargh

text: Mattias Wargh (s. 15. lokakuuta 1982 Pedersöre, Suomi) on suomalainen jalkapalloilija, joka pelasi kaudella 2013 Veikkausliigan FF Jarossa.


title: Mattias Wargh

text: Mattias Wargh on Jaron juniorikoulun kasvatti. Ensimmäinen miesten joukkue oli Kolmosen Nykarleby IK kaudella 2003. Silloin Wargh löi itsensä läpi ja sai sopimuksen Jaron Veikkausliigajoukkueessa, jossa hän pelasikin kaksi seuraavaa kautta. Loukkaantumisten seurauksena pelipaikka ei vakiintunut.


title: Mattias Wargh

text: Sen jälkeen Wargh pelasi alemmissa sarjoissa NIK:ssa, JBK:ssa ja IFK Jakobstadissa seuraavat viisi kautta, kunnes jälleen alasarjasaavutustensa perusteella hän sai paikan syksyllä 2010 Jarossa. ,


title: Mattias Wargh

text: Wargh pelasi seuraavat kolme kautta Jarossa eli kaudet 2011-2013 kaikkiaan 42 ottelua ja teki yhdeksän maalia. Osan kausista 2012 ja 2013 Wargh oli loukkaantuneena jalkavammojen vuoksi. Sopimusta jatkettiin huolimatta loukkaantumisesta. , Ura Jarossa päättyi syksyllä 2013, kun seura ei enää uusinut sopimusta. Veikkausliigauraa Jarossa kesti kaikkiaan viisi kautta eli 61 ottelua ja 10 tehtyä maalia.


title: Mattias Wargh

text: Myös Warghin isoveli Jimmy tuli tunnetuksi myös jalkapalloilijana.


title: Argentiinankoiransilmä

text: Argentiinankoiransilmä ("Conyza bonariensis", syn. "Erigeron bonariensis" kallioisten suvussa) on koiransilmien sukuun kuuluva asterikasvi. Se kasvaa laajasti levinneenä rikkakasvina trooppisilla ja subtrooppisilla alueilla. Laji lienee kotoisin Keski- tai Etelä-Amerikasta. Ulkonäöltään argentiinankoiransilmä muistuttaa kanadankoiransilmää ("Conyza canadensis").


title: Argentiinankoiransilmä

text: Suomessa argentiinankoiransilmä on tavattu yhden kerran, 1900-luvun alkupuolella Helsingissä.


title: Tapani Jokela

text: Kaarle Tapani Jokela (14. tammikuuta 1922 Lahti – 22. elokuuta 2014 Espoo) oli suomalainen taidemaalari. Hänen teoksiaan oli ensi kertaa julkisesti näytteillä Helsingissä vuonna 1950.


title: Tapani Jokela

text: Jokela opiskeli Turun Taideyhdistyksen piirustuskoulussa vuosina 1945–1946 ja Suomen Taideakatemian koulussa vuosina 1946–1949. Jokelan taiteellinen tuotanto koostuu pääasiassa öljy- ja temperamaalauksista. Hänen merkittävin julkinen tilaustyönsä on Tampereen yliopiston kansanterveystieteen laitokselle toteutettu suurikokoinen fresko "Kasvun aikaa" (1979, Valtion taideteostoimikunnan tilaama). Lisäksi hän teki seinämaalauksia muun muassa useisiin kouluihin ja Vantaan virastotaloon.


title: Tapani Jokela

text: Oman taiteilijanuransa ohella Jokela toimi myös opettajana Suomen Taideakatemian koulussa vuodet 1962–1973, joista rehtorina 1965–1973, sekä Helsingin yliopiston piirustuslaitoksella vuodesta 1978 lähtien.


title: Tapani Jokela

text: Jokela sai Suomen Taideyhdistyksen jakaman Dukaattipalkinnon vuonna 1951. Hänelle myönnettiin Pro Finlandia -mitali vuonna 1967 ja Vantaan kulttuuripalkinto vuonna 1981.


title: Tapani Jokela

text: Jokelan puoliso oli Götha Ingeborg Lindström (s. 1926), ja parilla oli kaksi lasta.


title: Tšitšerinin talo

text: Tšitšerinin talo () on klassismia edustava rakennusmuistomerkki Nevski-prospektilla Pietarissa. Vuosina 1768–1771 rakennetun talon suunnittelija on tuntematon. Aikaisemmin sen paikalla sijaitsi keisarinna Elisabetin väliaikainen palatsi.


title: Tšitšerinin talo

text: Pietarin kenraalipoliisimestaria Nikolai Tšitšeriniä varten rakennetulla palatsimaisella talolla on huomattava rooli Pietarin keskustan kaupunkikuvassa. Sen kolmelle kadulle avautuvia julkisivuja ja pyöristettyjä kulmia koristavat kaksikerroksiset pylväiköt. Alkuperäisestä 1700-luvun lopun sisustuksesta ovat säilyneet muun muassa pyöreän kulmasalin korinttilaiset pylväät ja pilasterit.


title: Tšitšerinin talo

text: Vuonna 1794 Tšitšerinin talon yhteyteen pystytettiin Moikan-puoleinen sivurakennus. 1800-luvun alussa talo kuului kauppias Andrei Kosikovskille, jonka aikana rakennettiin Vasili Stasovin suunnittelema Bolšaja Morskaja -kadun puoleinen siipi. Vuodesta 1858 lähtien rakennuksen omisti Jelisejevin kauppiassuku.


title: Tšitšerinin talo

text: 1800-luvulla Tšitšerinin talo oli yksi Pietarin kulttuurielämän keskuksista. Siinä ovat asuneet muun muassa arkkitehti Giacomo Quarenghi ja kirjailija Aleksandr Gribojedov. Vuosina 1919–1922 rakennuksessa toimi ”Taiteiden talo”, jossa asuivat ja työskentelivät muun muassa kirjailijat Konstantin Fedin, Veniamin Kaverin ja Mihail Zoštšenko. Vuonna 1923 avattiin elokuvateatteri, joka vuodesta 1930 lähtien tunnettiin nimellä Barrikada. 1990- ja 2000-luvuilla restauroidussa ja osittain uudelleen rakennetussa talossa toimii nykyään Taleon-hotelli.


title: Tšitšerinin talo

text: Tšitšerinin talon osoite on Nevski prospekt 15. Lähimmät metroasemat ovat Nevski prospekt ja Gostinyi dvor.


title: Tuutarinjärvi

text: Tuutarinjärvi (myös "Villasinjärvi"; ) on järvi Pietarin Kraasselan piirissä Venäjällä. Sen pituus on 1,3 kilometriä, leveys 0,7 kilometriä ja suurin syvyys 4 metriä.


title: Tuutarinjärvi

text: Järvi laskee Suomenlahteen Tuutarinjoen kautta. Sitä käytetään vesilähteenä ja vapaa-ajanviettopaikkana. Rannalla sijaitsevat Tuutarin (ven. Možaiski) taajama ja Villasin kylä.


title: Tuutarinjoki

text: Tuutarinjoki () on joki Pietarin lounaisosassa Venäjällä. Sen pituus on 21 kilometriä ja valuma-alueen laajuus 327 neliökilometriä.


title: Tuutarinjoki

text: Joki saa alkunsa Tuutarinjärvestä ja virtaa Kraasselan, Rötsänsillan ja Vanhan-Paanovan (ven. "Staropanovo") läpi erottaen Liihan Uljaalasta. Yläjuoksulla on kahden kilometrin pituinen patojärvi. Rötsänsillan kohdalla joki yhtyy Liihan kanavaan, johon yleensä virtaa suurin osa vedestä. Alajuoksulla on vuosina 1977–1979 kaivettu kanava, joka ohjaa Tuutarinjoen ja eräiden muiden pienten jokien vedet Suomenlahteen.


title: Kaarlo Koroma

text: Kaarlo (Kalle) Vilhelm Koroma (ent. v:een 1929 Forsblom) (4. maaliskuuta 1908 Helsinki – 29. kesäkuuta 2000) oli taidemaalari, kuvataiteilija ja majuri evp. Koroma opiskeli Vapaassa Taidekoulussa iltakurssilla vuosina 1947-1948. Hän debytoi Turussa vuonna 1936. Kaarlo Koroma oli Viipurin taiteilijaseuran merkittävä jäsen. Kaarlo Koroma johti Kuvataiteilijaseniorit ry:n perustamista vuonna 1970. Koroma oli naimisissa Maria o.s. Alasen kanssa ja myöhemmin jäätyään leskeksi Kira o.s. Reinikaisen kanssa.


title: Kaarlo Koroma

text: Koroma maalasi maisemia ja rakenteellisia kaupunkikuvia. Professorin arvonimen hän sai vuonna 1976.


title: Kaarlo Koroma

text: Koroma osallistui lukuisiin Suomen Taideakatemian sekä Suomen taideyhdistyksen kiertonäyttelyihin ja Nuorten näyttelyihin. Hän oli myös mukana muun muassa Suomen Taiteilijain näyttelyissä ja Kuvataiteilijaseniorien näyttelyissä. Hän piti myös lukuisia yksityisnäyttelyitä Turussa, Helsingissä ja Tampereella. Ulkomailla hän osallistui taidenäyttelyhin Tukholmassa, Bukarestissa, Constantassa, Rostockissa, Roomassa, Biarritzissä, Pariisissa, Lontoossa, Ovariossa Portugalissa, Firenzessä, Napolissa, Palazzo Manifestazionessa Italiassa, Göteborgissa, Oslossa sekä kiertonäyttelyyn Intiassa.


title: Kaarlo Koroma

text: Koroman teoksia on nähtävillä Amos Andersonin taidemuseossa, Tampereen nykytaiteen museossa, Wäinö Aaltosen museossa, Helsingin ja Turun kaupunkien kokoelmissa, Helsingin yliopistolla, Sihtolan, Wihuri säätiön, Yrjö A. Jäntin ja Viipurin taiteen ystävien kokoelmissa. Ulkomailla hänen taidettaan on Kunsthallessa Rostockissa ja Templar Housessa Roomassa.


title: Kaarlo Koroma

text: Koroma oli upseerina puolustusvoimissa vuosina 1948-1956.


title: Kaarlo Koroma

text: Kaarlo Koroma toimittanut mm. "Suomen Kuvataiteilijat" vuonna 1962, "Suomen Taiteilijaseura 1864-1964", "Maecenas-Kilta 20 vuotta" ja Vollmerin Künstlerlexikonin Suomen osan: "Suomen taidetta 1950-luvulla". Suomen Taide -vuosikirjat hän on toimittanut vuosilta 1961-1969 sekä Taidemaalariliiton 50-vuotishistoriikin. Hän oli myös Taide-lehden toimittaja vuosina 1959-1969 sekä toimitti lukuisia muitakin taidetta koskevia julkaisuja. Koroma on kirjoittanut myös kirjan "Viipurin taiteilijaseura 1930-1980".


title: Nacer Abdellah

text: Nacer Abdellah (s. 3. maaliskuuta 1966 Sidi Slimane, Marokko) on marokkolainen entinen puolustaja. Hän vietti suurimman osan urastaan Belgiassa, jossa Abdellah edusti muun muassa KV Mechelenia, Cercle Bruggea ja KSV Waregemia. Abdellah edusti myös Marokkoa vuoden 1994 MM-kisoissa.


title: Mercedes F1 W03

text: Mercedes F1 W03 on saksalaisen Formula 1 -talli Mercedeksen käyttämä auto kaudella 2012. Autoa kuljettavat seitsenkertainen kuljettajien maailmanmestari Michael Schumacher ja Nico Rosberg. Talli julkisti autonsa 21. helmikuuta ennen toisia Jerezin talvitestejä. Ensimmäisissä kautta edeltäneissä testeissä talli käytti viime vuoden W02-autoa.


title: Motti (tilavuusmitta)

text: Motti (, ) on alkuperäiseen metrijärjestelmään sisältynyt halkojen mittauksessa käytetty tilavuusyksikkö, suuruudeltaan yksi kuutiometri. Sitä käytetään yleensä mitattaessa suuria määriä polttopuuta tai muuta sahattua puuta, kun taas sahaamatonta puuta mitataan kuutiometreinä Nykyiseen kansainväliseen yksikköjärjestelmään eli SI-järjestelmään motti ei kuulu.


title: Motti (tilavuusmitta)

text: Yksikön kansainvälinen nimi stere (ranskaksi stère) johtuu kreikan kielen sanasta στερεός ("stereos"), joka merkitsee kiinteätä. Yksikkö otettiin käyttöön Ranskassa vuonna 1793 aikaisemman corde-nimisen yksikön metrijärjestelmän mukaisena vastineena. Yksikön suomenkielinen nimi johtuu ruotsin sanasta "mått", joka merkitsee mittaa.


title: Motti (tilavuusmitta)

text: Hollannissa käytetään motin (steren) ohella myös yksikköä "kuub", jonka nimi on lyhentymä sanoista "kubieke meter", kuutiometri. Kuubi ja stere eroavat kuitenkin toisistaan sikäli, että kuub on täysi kuutiometri puuta, kun taas stere merkitsee kuutiometrin suuruista halkopinoa. Tällainen motti sisältää aina hieman vähemmän kuin kuutiometrin verran puuta, koska halkojen väliin jää aina jonkin verran tyhjää tilaa, joka lasketaan mukaan mitattaessa puuta motteina (stereinä), mutta ei mitattaessa sitä kuubeina. Täten motti merkitsee siis pinokuutiometriä, kuub sen sijaan kiintokuutiometriä.


title: Motti (tilavuusmitta)

text: Puutavaran mittaus


title: Erkki Ketola

text: Erkki Antti Ketola (s. 5. helmikuuta 1929 Virrat) on suomalainen juristi ja varatuomari, joka toimi eduskunnan pääsihteerinä vuosina 1983–1992.


title: Erkki Ketola

text: Hänelle myönnettiin valtiopäiväneuvoksen arvonimi vuonna 1992. Ketolan jälkeen eduskunnan pääsihteeriksi nousi apulaispääsihteeri Seppo Tiitinen vuonna 1992.


title: Genovan tasavalta

text: Genovan tasavalta (, , ) oli Genovan kaupungista kehittynyt itsenäinen valtio vuosina 1005–1797 Välimeren pohjoisrannikolla.


title: Genovan tasavalta

text: Genovan tasavalta käsitti aluksi Genovan kaupungin ja ympäröivät alueet, mutta Genovan hallitsemat alueet lisääntyivät kaupankäynnin lisääntyessä. Vuonna 1015 koko Liguria oli osa Genovaa. Ensimmäisen ristiretken jälkeen vuonna 1098 Genovalla oli siirtokuntia Syyriassa, joista suurin osa menetettiin Saladinille. Vuonna 1261 Izmiristä tuli osaa Genovaa. Vuonna 1255 Genova perusti siirtokunnan Krimin niemimaalle Caffaan, tämän jälkeen Genova perusti Soldaian, Chercon ja Cembalon siirtokunnat. Vuonna 1275 Bysantti antoi Khios- ja Samos-saaret Genovalle. Vuosien 1316–1332 aikana Genova perusti siirtokuntia Mustanmeren rannalle La Tanaan ja Samsuniin. Vuonna 1355 Genova sai Lesbos-saaren.


title: Genovan tasavalta

text: 1300-luvun lopussa perustettiin Samastri Mustallemerelle ja Genova sai Kyproksen. Tuolloin Genova hallitsi neljännestä Bysantin pääkaupungista Konstantinopolista ja hallitsi Trezibondin keisarikunnan pääkaupunkia. Genovan tasavalta menetti suurimman osan alueistaan 1400-luvulla Osmanien valtakunnalle.


title: Programma 101

text: Programma 101 oli Olivettin kehittämä ohjelmoitava, elektroninen pöytälaskukone, jota on joskus kutsuttu jopa maailman ensimmäiseksi ”pöytätietokoneeksi” tai jopa "henkilökohtaiseksi tietokoneeksi". Se oli ensimmäinen ohjelmoitava laite, johon pienillä ja keskisuurilla yrityksillä oli varaa. Konetta myytiin yli 40 000 kappaletta.


title: Programma 101

text: Koneen suunnittelu aloitettiin 1962, ja sen kehittäjä ja pääsuunnittelija oli italialainen Pier Giorgio Perotto (1930–2002). Kone tuli markkinoille 1965, ja se oli ensimmäisiä pöytäkoon ohjelmoitavia laskukoneita. Sitä ennen markkinoille oli tullut vain Anita C/VIII, joka oli Programmaa paljon yksinkertaisempi nelifunktioinen laskin. Laitteen esteettisestä suunnittelusta vastasi italialainen suunnittelija Mario Bellini. Bellinin muotoilema koneen ulkonäkö voitti lukuisia teollisen muotoilun palkintoja. Programma tuli Yhdysvaltojen markkinoille alkuvuodesta 1966, jolloin sen myyntihinta oli 3 200 dollaria.


title: Programma 101

text: Programma 101:ssä ei vielä ollut mikroprosessoria, koska sitä ei ollut vielä keksitty, eikä mikropiirejä. Kone koostui transistoreista, resistoreista ja kondensaattoreista. Käskyt voitiin antaa tavallisen laskimen tavoin näppäimistön kautta tai ne voitiin varastoida muistiin ja suorittaa kontrolli- ja aritmeettisten yksiköiden avulla.


title: Programma 101

text: Koneen muistissa oli yhdeksän rekisteriä, jotka pystyivät varastoimaan numeerista dataa tai ohjelmointikäskyjä. Jokainen rekisteri kykeni varastoimaan 22-numeroisen luvun, etumerkin ja desimaalipisteen, tai kaksi 11-numeroista lukua, tai 24 ohjelmointikäskyä. Viisi rekisteriä kykeni varastoimaan käskyjä, joten ohjelman maksimipituus oli 120 käskyä. Ohjelmia ja dataa kyettiin myös tallentamaan ulkoiselle magneettikortille, koska kone oli varustettu kortinlukijalla ja kortille tallentavalla yksiköllä.


title: Programma 101

text: Laskukone käytti eräänlaista välimuistia varastoimaan viimeisimmän operaation tulos. Tämä tehtiin eräänlaisella pulssinviivästysrivillä, joka muutti datan mekaanisiksi värähdyksiksi johdossa, sarjamuodossa. Muistia kutsuttiin nimellä SAM (Sequentially Accessed Memory). Pulssinviivästysrivi oli keksitty 1940-luvulla ensimmäisiin tietokoneisiin. Vuotta myöhemmin Olivetti julkaisi mallin Programma P102, johon oli lisätty RS-232-sarjaportti, joka salli kirjoittimen, telekirjoittimen tai paperinauhojen lävistäjän tai lukijan liittämisen koneeseen.


title: Programma 101

text: Programma 101 oli ensimmäinen ohjelmoitava laite, johon pienillä ja keskisuurilla yrityksillä oli varaa. Konetta myytiin yli 40 000 kappaletta.


title: Programma 101

text: Hewlett-Packard kopioi 101:stä muun muassa magneettikorttiratkaisun ja koneen teknisen arkkitehtuurin kolme vuotta jälkeenpäin esittelemäänsä HP 9100 -laitteeseen, jonka johdosta yhtiö joutui maksamaan Olivettille 900 000 dollaria rojalteja.


title: Programma 101

text: NASA hankki 10 kappaletta 101:stä käyttöönsä, ja niitä käytettiin muun muassa Apollo 11 -ohjelmassa kuulaskeutumisen valmisteluun käytettyihin laskutoimituksiin.


title: Programma 101

text: Alessandro Bernard ja Paolo Ceretto tekivät laitteen historiasta kertovan, 52-minuuttisen dokumenttielokuvan "Programma 101 – Memory of the Future" (2011), joka on esitetty ainakin Fox History Channelilla, Ruotsin Ur-kanavalla, Australian SBS-kanavalla sekä Suomessa YLE:n ohjelmistossa.


title: Katuna

text: Katuna on kaupunki Ugandan läntisen hallintoalueen Kabalen piirikunnassa. Kaupunki sijaitsee Ugandan lounaisosassa, Ruandan rajalla, noin 28 kilometriä noin 50 000 asukkaan Kabalesta etelään.


title: Katuna

text: Katuna on Ugandan tärkein rajakaupunki Ruandan kanssa ja sen läpi kulkee suuri osa maiden välisestä tuonnista ja viennistä. Ruanda on Ugandan tärkein vientimaa Kenian jälkeen. Kasvavan talouden ja turismin ansiosta asutukseltaan hajanainen Katuna on kasvanut nopeasti. Vuonna 2014 kaupungin väkiluku oli 10 049. EU on tukenut esimerkiksi elokuussa 2015 avatun rajakauppapaikan perustamista kaupungin alueelle.


title: Katuna

text: Ruandan puoleisen rajakaupungin nimi on Gatuna (tai Katuna). Myös Katunan nimi paikalliskielellä on Gatuna.


title: Malin talous

text: Malin talous perustuu suurelta osin maataloudelle. Mali kuuluu maailman 25 köyhimmän valtion joukkoon ja se on yksi 37:stä vaikeasti velkaantuneesta köyhästä maasta (). Mali vastaanottaa myös merkittäviä määriä kehitysapua.


title: Malin talous

text: Malin nykyinen bruttokansantuote on noin 679,4 Yhdysvaltain dollaria asukasta kohden (2009). Noin 10 % väestöstä on paimentolaisia, ja 80% työvoimasta harjoittaa maataloutta tai kalastusta. Useat naiset elävät tekemillään savitöillä. 65 % maasta on aavikkoa ja puoliaavikkoa, joten maatalous rajoittuu suurimmaksi osin ainoastaan Niger-joen läheisyyteen.


title: Malin talous

text: Vuonna 2006 puuvilla, kulta ja karja muodostivat 80–90 % Malin vientituloista. Maatalous keskittyy viljojen (hirssi, durra ja maissi) omavaraisviljelyyn.


title: Malin talous

text: Malista viedään esimerkiksi kuivattua kalaa muihin Länsi-Afrikan maihin, kuten Burkina Fasoon, Norsunluurannikolle ja Ghanaan. Malilaista puuvillaa viedään etenkin Sveitsiin . Maassa on vain vähän teollisuutta, ja se on keskittynyt lähinnä suolan tuotantoon ja kenkä- ja tekstiiliteollisuuteen. Menot ovat tuloihin nähtynä miltei kaksinkertaiset. Kansainvälinen valuuttarahasto hyväksyi Malin vuonna 1999 ylivelkaantuneiden köyhien maiden Highly Indebted Poor Countries (HIPC) -ohjelmaan. Siinä varat, jotka menisivät ulkomaanvelkojen lyhentämiseen, käytetään köyhyyden vähentämiseen. Ohjelma vähentää Malin ulkomaanvelkaa 37 prosentilla eli 539 miljoonaa Yhdysvaltojen dollaria. Kun Mali saa velkaohjelman tavoitteet täytettyä, se hyötyy myös G8:n velkojen anteeksiantamissopimuksesta.


title: Malin talous

text: Malin valuuttana käytetään Länsi-Afrikan frangia (CFA), joka on myös kolmentoista muun Länsi- ja Keski-Afrikan maan rahayksikkö. Valuutan arvo on nykyisin sidottu euroon. Malin merkittävimpiä kauppakumppaneita ovat Norsunluurannikko, Senegal, Kiina ja Euroopan unionin maat. Mali oli vuonna 1994 yksi Länsi-Afrikan talous- ja rahaliiton (UEMOA) perustajamaista.


title: Mohammed Chaouch

text: Mohammed Chaouch (, s. 12. joulukuuta 1966 Aklim, Marokko) on marokkolainen valmentaja entinen jalkapalloilija. Hän vietti suurimman osan urastaan Ranskassa, jonne Chaouch siirtyi Marokosta voitettuaan Marokon cupin vuonna 1987. Hän vietti pitkään OGC Nicen riveissä, jossa Chaouch pelasi yli 100 ottelua Ranskan pääsarjassa. Chaouch edusti myös Marokkoa vuoden 1994 MM-kisoissa ja kaksissa Afrikan-mestaruuskisoissa vuosina 1988 ja 1992. Hän pelasi yhteensä 71 maaottelua Marokon paidassa ja teki muun muassa maalin Saudi-Arabiaa vastaan vuoden 1994 MM-kisoissa.


title: Mohammed Chaouch

text: Pelaajauransa jälkeen Chaouch siirtyi valmentamaan FC Istresin alle 18-vuotiaiden joukkuetta vuosina 2004–2007. Sittemmin hän valmensi myös Al Rayyanin alle 18-vuotiaiden joukkuetta.


title: Ihaab Boussefi

text: Ihaab Boussefi (; s. 23. kesäkuuta 1985 Tripoli) on libyalainen jalkapalloilija, pelipaikaltaan hyökkääjä. Hän edustaa seuratasolla Al-Ittihadia, jota hän on edustanut urallaan yhteensä viiden kauden ajan.


title: Ihaab Boussefi

text: Boussefi pelasi Libyan maajoukkueessa Afrikan-mestaruuskisoissa 2012, joissa hän teki kaksi maalia ottelussa Senegalia vastaan.


title: Suudelma ennen kuolemaa

text: Suudelma ennen kuolemaa (engl. "A Kiss Before Dying") on vuonna 1991 ensi-iltaan tullut neo-noir-draamaelokuva, joka perustuu Ira Levinin samannimiseen romaaniin. Elokuvan pääosia esittävät muun muassa Matt Dillon, Sean Young, Max von Sydow ja Diane Ladd. Elokuvan taloudellinen tuotto oli huono, ja Sean Young sai Razzie-palkinnon kaksoisroolistaan huonoimmasta naispääosasta ja huonoimmasta naissivuosasta.


title: Suudelma ennen kuolemaa

text: "Video-oppaassa" vuodelta 1994 Bello Romano sanoo, ettei elokuva yllä saman kirjan aiheesta vuonna 1956 tehdyn Gerd Oswaldin filmatisoinnin tasolle, ja antaa sille kolme tähteä viidestä, mikä vastaa sanallista arviota ”hyvä”.


title: Paholaisnainen

text: Paholaisnainen, Suomessa televisioesityksessä myös nimellä Martha Iversin outo rakkaus, ("The Strange Love of Martha Ivers") on Lewis Milestonen ohjaama mustavalkoinen yhdysvaltalainen film noir -elokuva vuodelta 1946. Elokuva oli Kirk Douglasin ensiesiintyminen elokuvissa.


title: Paholaisnainen

text:
Paholaisnainen osallistui Cannesin elokuvajuhlille vuonna 1947. Vuodesta 1974 lähtien elokuva on ollut Yhdysvalloissa vapaassa levityksessä (public domain) tekijänoikeuksien haltijan unohdettua uusia tekijänoikeus 28 vuoden jälkeen julkaisusta.
Elokuvan päähenkilö, paholaisnainen, on Barbara Stanwyckin esittämä rikas perijätär, Martha Ivers, joka nuorena yritti karata ystävänsä Sam Mastersonin (Van Heflin) kanssa ja surmasi vahingossa rikkaan tätinsä. Martha valehtelee poliisille tunkeilijan murhanneen tätinsä. Kuolemaa epäilevä holhoaja pakottaa Marthan myöhemmin menemään naimisiin poikansa, syyttäjä Walter O’Neilin (Kirk Douglas) kanssa, joka näki surman, ja syyttämään viatonta miestä surmasta. Heidän avioliittonsa on kuitenkin yksipuolinen: Walter rakastaa Marthaa, mutta hän ei rakasta Walteria. Tädiltään perimiensä rahojen avulla Martha on luonut laajan liikeimperiumin.


title: Paholaisnainen

text:
18 vuoden jälkeen Sam Masterson palaa kaupunkiin.
"Video-oppaassa" vuodelta 1994 "Paholaisnainen" saa kolme tähteä viidestä, mikä vastaa sanallista arviota ”hyvä”.


title: Seuraava saalis

text: Seuraava saalis () on vuonna 1976 julkaistu poliittinen toimintatrilleri. Elokuvan pääosia esittävät Sean Connery, Cornelia Sharpe, Albert Paulsen, Adolfo Celi, Marco St. John, Ted Beniades ja Charles Cioffi. Elokuvan on ohjannut Richard C. Sarafian.


title: Hubert Lanz

text: Hubert Lanz (22. toukokuuta 1896 - 15. elokuuta 1982) oli saksalainen kenraali. Toisessa maailmansodassa hän komensi XVIII Armeekorpsia ja otti osaa Ranskan valtaukseen. Vuonna 1941 hän komensi Saksan 2. armeijaa Jugoslavian taistelun aikana. Operaatio Barbarossan aikana hän komensi Saksan Armeijaryhmä A:ta. Hänen joukkonsa osallistuivat Toiseen Harkovan taisteluun ja myöhemmin hän komensi Armeeabteilung Lanzia Stalingradin tappion jälkeen. Sodan aikana Lanz suunnitteli salaliittoa Hitleriä vastaan aikeenaan pidättää hänet tämän vieraillessa hänen päämajassaan Poltavassa. Hitler kuitenkin päätti vierailla Zaporozhyessa, jolloin suunnitelma epäonnistui. Vuonna 1943 Lanz komensi XXII Gebirgskorpsia Kreikassa. Sodan lopussa Lanz antautui joukkoineen liittoutuneille Itävallassa. Hänet tuomittiin vankeuteen sotarikoksista, mutta hänet vapautettiin vuonna 1951. Lanz toimi sodan jälkeen Vapaan demokraattisen puolueen jäsenenä ja Saksan armeijan sotilaallisena neuvonantajana. Vuonna 1954 hän kirjoitti kirjan 1. Gebirgs-Division. Hän kuoli Münchenissä vuonna 1982.


title: Itke en lemmen tähden

text: Itke en lemmen tähden (alk. Nur nicht aus Liebe weinen) on saksalainen laulu, jonka on säveltänyt Theo Mackeben ja sanoittanut Hanz Beckmann. Saksaksi ehkä kuuluisimman version on laulanut Zarah Leander. Suomalaiset sanat lauluun on tehnyt Kyllikki Solanterä. Laulua ovat laulaneet suomeksi muun muassa Johanna Rusanen-Kartano, Birgit Kronström ja Vera Telenius.


title: Ahmed Faras

text: Ahmed Faras (s. 1946 Mohammédia) on marokkolainen entinen jalkapalloilija ja vuoden 1975 Afrikan vuoden jalkapalloilija. Hyökkääjänä ja keskikentällä pelannut Faras vietti koko uransa SCC Mohammédian riveissä, jossa hän voitti Marokon maalikuninkuuden kahdesti vuosina 1969 ja 1973, sekä Marokon mestaruuden vuonna 1980 ja Marokon cupin vuonna 1975. Faras edusti myös Marokkoa maajoukkuetta vuosina 1965–1979 ja saavutti tuona aikana Afrikan-mestaruuden vuonna 1976. Hän on myös Marokon maajoukkueen kautta-aikan paras maalintekijä.


title: Királyn kylpylä

text: Királyn kylpylä on turkkilaisten rakentama kylpylä Budapestissä. Kylpylän rakentamisen aloitti pašša Arslan vuonna 1565. Kylpylä rakennettiin Budan linnan alueelle, jotta siellä voitaisiin kylpeä taisteluidenkin aikana, joten sen lähistöllä ei ole kuumaa lähdettä, vaan vesi on aina johdettu kylpylään kauempaa. Turkkilaisvallan jälkeen kylpylä joutui Königin suvun haltuun. Siihen rakennettiin vuonna 1796 siipirakennukset klassiseen tyyliin, mutta alkuperäinen osa on yhä näkyvissä kahdeksankulmaisine uima-altaineen. Kylpylä tuhoutui toisessa maailmansodassa, ja se kunnostettiin vuonna 1950.


title: Királyn kylpylä

text: Királyn kylpylässä on neljä uima-allasta, joiden lämpötila on 26–40 astetta, ja kaksi saunaa: "kuiva sauna" ja turkkilainen hamam eli höyrysauna.


title: Luettelo pikkuplaneetoista: 130001–131000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
130001:stä ja päättyen 131000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 131001–132000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
131001:stä ja päättyen 132000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 132001–133000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
132001:stä ja päättyen 133000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 133001–134000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
133001:stä ja päättyen 134000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 134001–135000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
134001:stä ja päättyen 135000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 135001–136000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
135001:stä ja päättyen 136000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 136001–137000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
136001:stä ja päättyen 137000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 137001–138000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
137001:stä ja päättyen 138000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 138001–139000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
138001:stä ja päättyen 139000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 139001–140000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
139001:stä ja päättyen 140000:een.
Kokonaisen luettelon löytää katsomalla Luettelo pikkuplaneetoista.


title: Lappojärven koulu

text: Lappojärven koulu (, ) oli koulu Norjan Koutokeinossa Lappojärven ("Láhpoluoppal") kylässä. Koulu lakkautettiin keväällä 2012, ja syksyllä Lappojärvellä asuneiden koululaisten kouluksi tuli Koutokeinon ala-/yläaste ja Gárggoluoppalissa asuneiden, Lappojärven koulua käyneiden koululaisten kouluksi tuli taas Maasin koulu.


title: Lappojärven koulu

text: Koulun rehtori oli Kirsten Susanne Logje.


title: Pavel Rožankovski

text: Pavel Stepanovitš Rožankovski (, myös muodossa Paul Roschankowsky) oli venäläinen taidemaalari, joka vaikutti ajoittain myös Suomessa.


title: Pavel Rožankovski

text: Rožankovski oli yksi viisilapsisen perheen kolmesta pojasta. Perheen isä oli Tallinnassa koulun rehtorina. Hänen tunnetumpi veljensä Fjodor Rožankovski (1891–1970) opiskeli muun muassa Moskovan taideakatemiassa sekä Pariisissa ja siirtyi toisen maailmansodan jälkeen asumaan New Yorkiin.


title: Pavel Rožankovski

text: Rožankovskin elämästä on hyvin vähän tietoa. Hän opiskeli Pietarissa ja liikkui tiiviisti paikallisten taiteilijoiden ja runoilijoiden kanssa, joista tunnetuimpia olivat Nikolai Roerich, Ilja Repin ja Grigor Auer. Pietarista Rožankovski lähti maailmalle maalaamaan leipänsä eteen, ja päätyi ensiksi Suomeen, jossa oleskeli kesällä 1907. Hän maalasi niin öljy- kuin vesiväreillä, mutta oli parhaimmillaan vesiväritöissä, joita suurin osa hänen tuotannostaan onkin. Suomessa ollessaan hän majaili Helsingissä ja maalasi paljon Kaivopuistoa kuten Kaivohuoneen, Klippanin ja Rauhaniemen huvilan. Monista hänen vesiväritöistään on tehty myös postikortteja.


title: Pavel Rožankovski

text: Helsingistä Rožankovski siirtyi muutamaksi kuukaudeksi Karjalasta kotoisin olevan suomalaisen taiteilijan Grigor Auerin rakentamalle huvilalle Laatokan rannalle. Tämän jälkeen hänen tiedetään lähteneen veljensä tavoin ensimmäiseen maailmansotaan, mutta sen jälkeisistä vaiheista ei ole tietoa.


title: Pavel Rožankovski

text: Suomessa Rožankovskin töitä liikkuu todella satunnaisesti. Huutokaupoissa Hagelstamilla sekä Apollossa Auctionissa on muutaman kerran ollut hänen teoksiaan kaupan.


title: Pavel Rožankovski

text: Omat teoksensa hän signeerasi "P. Roschankowsky", mutta sukunimi voidaan kirjoittaa myös muotoihin Rojankovsky, Rojankovski tai Rozhankovsky.


title: Pavel Rožankovski

text: Jossain lähteissä Rožankovskin kuolinvuodeksi on mainittu 1918.


title: Norton Zinder

text: Norton David Zinder (7. marraskuuta 1928, New York, Yhdysvallat - 3. helmikuuta 2012 New York) oli yhdysvaltalainen biologi, joka tuli tunnetuksi molekyylibiologian tutkimuksestaan. Zinder väitteli Wisconsin-Madison -yliopistosta. Jo väitöskirjaa tehdessään hän tuli tunnetuksi geneettisen transduktion löytäjänä työskennellessään Joshua Lederbergin alaisuudessa. Myöhemmin hän tuli tunnetuksi myös bakteriofageja, jotka sisälsivät RNA:ta, koskevista havainnoistaan.


title: Norton Zinder

text: Zinderistä tuli Yhdysvaltain tiedeakatemian jäsen 1969. Hänellä oli myös tärkeä rooli ihmisen geenistön kartoittamiseksi suunnatun tutkimuksen tiedepoliittisessa tukemisessa. Hän työskenteli Rockefeller-yliopistossa johtaen omaa laboratoriotaan lähes kuolemaansa saakka.


title: Norton Zinder

text: Zinderille myönnettiin Yhdysvaltain tiedeakatemian palkinto molekyylibiologiassa vuonna 1966.


title: Jussiivi

text: Jussiivi on suomen kieliopin nimitys verbin 3. persoonan ja passiivin imperatiivimuodoille. Jussiivi ilmaisee velvoitetta, sallimista tai myönnytystä. Jussiivin tunnus on yksikössä -"koon" ~ -"köön" ja monikossa -"koot" ~ -"kööt".


title: Jussiivi

text: Toisin kuin 2. persoonan imperatiivi, jussiivi saa yleensä subjektin. Jussiivilause ei välttämättä ala verbillä kuten varsinaiset 2. persoonan imperatiivilauseet, vaan sekä subjekti että objekti voivat olla sekä ennen verbiä että sen jälkeen. Objekti on samassa sijassa kuin subjektillisessa väitelauseessakin. Jussiivi on puheessa harvinainen, ja sen yksikkö- ja monikkomuotojen käytössä esiintyy kirjoituksessakin horjuvuutta. Yksikön sijasta käytetään toisinaan "t"-päätteistä muotoa, johon sisältyy tunteenomaista lisäsävyä: "Olihan se vähän harhaanjohtava otsikko, mutta olkoot, menihän se vissiin hyvään tarkoitukseen". Jotkut jussiivimuodot ovat kiteytyneet huudahduksiksi tai päivittelyiksi, kuten "Eläköön!", "hyi olkoon" ja "varjelkoon".


title: Jussiivi

text: Jussiivi on tavallinen säädöskielessä: "Tätä kaikki asianomaiset noudattakoot". Puhumista tarkoittavan verbin passiivimuotoinen jussiivi on puolestaan kirjoittajan keino esittää ikään kuin itselleen suunnattu kehotus kertoa tai selittää: "-- sanottakoon vielä kerran: --". Usein jussiivilla on konsessiivinen, asiaintilaan mukautumista ilmaiseva merkitys: "Tärkeintä on pätevyys; olkoon viranhaltija mies tai nainen."


title: Jussiivi

text: Jussiivi-nimitys esiintyy myös ainakin viron, heprean ja arabian kieliopeissa.


title: Sexy and I Know It

text: ”Sexy and I Know It” on yhdysvaltalaisen elektro hop -yhtye LMFAOn kolmas single albumilta "Sorry for Party Rocking". Kappale julkaistiin singlenä 16. syyskuuta 2011. Kappaleen kirjoittivat Stefan Kendal Gordy, Jamahl Listenbee, Erin Beck, G.M. Robertson ja Kenneth Oliver. Tuottamisesta vastasi Party Rock. ”Sexy and I Know It” -kappaleesta tuli yhtyeen toinen Billboard Hot 100 -listalla ykkössijan saavuttanut kappale. Lähes kaikissa julkaisumaissa kappale ylsi kymmenen parhaan joukkoon kansallisilla listoilla.


title: Sexy and I Know It

text: Kappaleen musiikkivideo kuvattiin Venicessä, Los Angelesissa. Video sai ensiesityksensä LMFAOn VEVO-kanavalla 16. syyskuuta 2011. Musiikkivideon viimeinen kohtaus on tarkoitettu kunnianosoituksena Michael Jacksonin ”Thriller”-kappaleen musiikkivideolle. 31. joulukuuta 2011 video poistettiin YouTubesta, sillä video sisälsi YouTuben sääntöjä rikkovaa nudismia tai seksuaalista sisältöä. Video kuitenkin palautettiin jo seuraavana päivänä takaisin palveluun, mutta ikärajoitettuna.


title: Vahanokka

text: Vahanokka ("Estrilda astrild") on Afrikasta kotoisin oleva pienikokoinen loistopeippolaji. Sitä pidetään usein häkkilintuna sen laulun takia. Ihmisen mukana se on levinnyt myös muille mantereille. Laji käyttää ravintonaan lähinnä siemeniä ja ruokailee pieninä parvina. Pesintäaikaan vahanokat rakentavat heinänkorsista pallomaisen pesän, johon naaras munii 3–9 munaa.


title: Vahanokka

text: Vahanokan pituus on 11–12 senttiä, ja paino keskimäärin 8,9 grammaa. Siipiväli on 12–14 senttiä. Höyhenpeite on harmaanruskea ja siinä on heikko poikkiraidoitus. Naamari ja kartiomainen nokka ovat punaiset. Nokka näyttää siltä kuin se olisi kastettu punaiseen vahaan, mikä selittää lajin nimen alkuperän. Posket, kurkku ja vatsa ovat vaaleanharmaat. Keskellä vatsaa on myös punainen täplä. Alaperä on musta tai tummanruskea. Pyrstö on ohut ja melko lyhyt, siivet ovat pyöreät. Naaraat ovat koiraita vaaleampia, eikä niiden vatsassa ole yhtä paljoa punaista kuin koirailla. Nuoret vahanokat ovat aikuisia vaaleampia, ja niiden alavatsassa on vain niukasti punaista. Lisäksi niiden nokka on ruskeanmusta, ei punainen.


title: Vahanokka

text: Vahanokan luontaista elinaluetta on Saharan eteläpuolinen Afrikka, jossa sitä tavataan laajalti. Sen levinneisyys ulottuu Guineasta Etiopiaan ja sieltä Etelä-Afrikkaan. Eteläisessä Afrikassa vahanokka on yleisin Zimbabwessa, Mosambikissa ja Pohjois-Botswanassa. Namibiassa se on paikoittaisempi. Vahanokkia on istutettu myös Amerikan mantereelle, Oseaniaan ja Välimeren alueelle. Euroopassa sitä istutettu Pyreneiden niemimaalle, jossa se pesii paikoitellen, etenkin Portugalissa. Nopea lisääntyminen ja hyvä kyky omaksua uusia ravinnonlähteitä ovat auttaneet vahanokkakantojen kotiutumisessa uuteen ympäristöön. Useimmat vierasperäiset kannat ovat peräisin karanneista häkkilinnuista, mutta joillain alueilla niitä on istutettu myös tarkoituksella.


title: Vahanokka

text: Vahanokka elää kosteilla ruohostomailla, savanneilla ja fynbosilla ja suosii veden läheisyyttä. Sitä esiintyy myös viljelyksiä reunustavan kostean kasvillisuuden joukossa ja suhteellisen kosteissa puistoissa. Lajia tavataan merenpinnan tasolta aina 3 000 metrin korkeuteen saakka. Vahanokat pesivät ruovikoissa, osmankäämiköissä ja muun jokivarsikasvillisuuden joukossa sekä pitkässä ruohikossa ja tiheässä pensaikossa.


title: Vahanokka

text: Vahanokat ovat hyvin sosiaalisia lintuja. Päivisin ne ruokailevat ja liikkuvat 20–40 yksilön parvissa. Illalla ne kerääntyvät jopa isommiksi parviksi lepäämään. Pesintäaikana vahanokat elävät pareittain. Vahanokat sukivat usein toistensa höyheniä. Kommunikoinnissa ne käyttävät ruumiinkieltä ja ääntelyään. Vahanokan laulu on pehmeä, kolmitavuinen, yksinkertainen säe, jossa kahta karkeaa ääntä seuraa nouseva, vähän rullaava ääni "tsre-tsre-srri".


title: Vahanokka

text: Vahanokilla on myös niin sanottu niiausliike, jolloin ne pitävät ruumistaan köyryssä, päätään hieman käännettynä ja laulavat samalla. Tämän esityksen aikana naaraat laulavat tasaisemmin kuin koiraat, jotka laulavat lyhyempinä virsinä. Tehdäkseen vaikutuksen naaraaseen koiras pöyhii myös höyheniään, osoittaa nokallaan ylös ja menee asentoon, jossa sen punainen alavatsa tulee selvästi näkyville. Kaikenlaisissa sosiaalisissa kohtaamisissaan vahanokat tekevät pyrstöllään myös voimakkaita sivuttaisliikkeitä. Vahanokat vahvistavat parisidettään sukimalla kumppanin höyhenpukua. Laji on yksiavioinen. Laulu- ja soidinesitykset ovat tärkeässä roolissa paria muodostettaessa. Usein vahanokat aloittavat esityksen niiausliikkeillä ja laululla. Parin rakentaessa pesäänsä ne esittävät näytöksen, jossa ne pitävät kasvinvartta nokassaan. Esityksen aikana koiras laulaa epätasaisesti, naaraan pysyessä hiljaa. Parinmuodostuksen jälkeen vahanokkapari eroaa parvesta ja pesii erossa lajitovereistaan. Reviirien ollessa pieniä vahanokkaparit saattavat kuitenkin pesiä lähellä toisiaan.


title: Vahanokka

text: Koiraat saattavat kosiskella myös vieraita naaraita. Ne kosiskelevat niitä eri tavalla kuin omaa kumppaniaan. Tällöin koiras esittelee ruumistaan ja punaista vatsalaikkuaan naaraalle asettamalla toisen kyljen naarasta kohti, ojentamalla kaulansa ja pitämällä pään ylhäällä. Se myös pöyhii vatsan kylkien höyheniä pystyyn, kääntelee pyrstöään naarasta kohti ja laulaa kovalla äänellä. Useimmat naaraat torjuvat vieraan koiraan kosioyritykset ja lähtevät pois, mutta koiras yrittää paritella niiden naaraiden kanssa jotka jäävät paikalle.


title: Vahanokka

text: Vahanokat lisääntyvät keskikesällä muilla alueilla paitsi Eteläisessä Afrikassa ja muilla talvisadealueilla, joilla pesintäaika on syys-tammikuussa. Vahanokat voivat kasvattaa useita poikueita vuodessa. Heinästä kudottu pesä on pallomainen, pyöreä ja siinä on kapea sisäänkäynti. Pesä sijaitsee tavallisesti maassa tai sen lähellä, piilossa samanlaisen heinikon joukossa, josta itse pesäkin on rakennettu. Pesänrakennuksesta vastaa koiras. Naaras munii 3–9, tavallisesti 4–6 munaa, joita sekä koiras että naaras hautovat noin 11–12 päivää. Poikaset tulevat lentokykyisiksi 17–21 päivän ikäisinä, emolintujen yhä ruokkiessa niitä. Sukukypsyyden vahanokka saavuttaa 6–12 kuukauden ikäisenä. Se elää luonnossa keskimäärin nelivuotiaaksi.


title: Vahanokka

text: Vahanokka syö enimmäkseen laidunmaiden ruohojen ja hirssin siemeniä. Ehkä tärkein yksittäinen ravintokasvi on "Panicum maximum"-heinä, josta vahanokat saavat ravintoa vuoden ympäri. Muita tärkeitä ravintosiemeniä tuottavia kasveja ovat "Digitaria horizontalis"-heinä ja "Echinochloa"-suvun hirssi. Ne täydentävät ravintoaan myös hedelmillä ja hyönteisillä. Ruokailuaika on yleensä varhaisaamulla tai myöhäisillalla. Ruokakasvin rakenteesta riippuen vahanokat joko istuvat röyhyllä poimiessaan siemeniä tai vetävät röyhyn maahan, jolloin ne pitävät toisella jalalla kasvin röyhyä ja toisella vakauttavat itseään maassa. Ruokaillessaan ne liikkuvat 2–20 linnun parvissa.


title: Pienoisromaanit

text: Pienoisromaanit on Mika Waltarin pienoisromaanien kokonaislaitos, joka ilmestyi 1966. Kokoelma sisältää kirjoitusajankohdan mukaan jaoteltuna teokset "Multa kukkii" (1930), "Ei koskaan huomispäivää" (1937), "Fine van Brooklyn" (1939), "Sellaista ei tapahdu" (1939), "Jokin ihmisessä" (1939), "Nainen tuli pimeästä" (1939−41), "Kultakutri" (1946), "Ennen maailmanloppua" (1946), "Kuun maisema" (1946), "Jäinen saari" (1947), "Pariisilaissolmio" (1947), "Ihmisen vapaus" (1950) ja "Koiranheisipuu" (1953).


title: Pienoisromaanit

text: Kokoelman ulkopuolelle jäivät muita laajempi romaanipari "Vieras mies tuli taloon" (1937) ja "Jälkinäytös" (1938). Ne on julkaistu myöhemmin muun muassa kokoelmassa "10 Waltaria" (1985).


title: Suomi talviolympialaisissa 2002

text: Suomi saavutti Salt Lake Cityn talviolympialaisista 2002 seitsemän mitalia, joista neljä oli kultaa, kaksi hopeaa ja yksi pronssia. Kisojen mitalitilastossa Suomi sijoittui kahdeksanneksi. Avajaisissa lippua kantoi Toni Nieminen.


title: Suomi talviolympialaisissa 2002

text: Yhdistetyn hiihtäjä Samppa Lajunen voitti kaikki kolme lajin kultamitalia. Edellisvuoden tapahtumista heikentynyt maan maastohiihto jäi ensimmäisen kerran olympiamitalitta sitten vuoden 1928. Paras sijoitus maastohiihdossa oli Kaisa Variksen neljäs sija naisten 15 kilometrin vapaan hiihtotavan kilpailussa. Tämä oli myöskin ainoa kerta kun miesten jääkiekkomaajoukkue jäi ilman mitalia NHL-pelaajien ollessa mukana olympiaturnauksessa, eli vuosien 1998–2014 välisenä aikana. Ensimmäistä kertaa sitten vuoden 1948 Suomen kaikki mitalistit olivat miehiä.


title: Viisi ässää ja muita kertomuksia

text: Viisi ässää ja muita kertomuksia on Mika Waltarin lehtinovellien kokoelma. Tarinat on julkaistu aikakaus- ja sanomalehdissä 1925–1948. Kokoelman kertomuksia ei ole julkaistu aikaisemmissa Waltarin novellikokoelmissa.


title: Hugo Eho

text: Hugo Ludvig Eho (2. lokakuuta 1891 Pori – 25. toukokuuta 1979) oli suomalainen taidemaalari. Hänen töitään oli ensi kertaa julkisesti näytteillä Tampereella vuonna 1908.


title: Hugo Eho

text: Eho opiskeli Suomen Taideyhdistyksen piirustuskoulussa vuosina 1912–1914. Hänen taiteelliseen tuotantoonsa kuuluu runsaasti muun muassa maisemamaaluksia ja asetelmia. Ehon julkisia töitä ovat Pirkkalan kirkon koristemaalaukset sekä Tampereella toimineen elokuvateatteri Hämeen seinämaalaukset.


title: Hugo Eho

text: Eho palkittiin Pro Finlandia -mitalilla vuonna 1956.


title: American Pie (kappale)

text: ”American Pie” on yhdysvaltalaisen folkrock -artisti Don McLeanin kappale vuodelta 1971. Kappale julkaistiin singlenä marraskuussa 1971 ja se nousi ykköseksi muun muassa Yhdysvalloissa, Kanadassa ja Uudessa-Seelannissa. Kappaleen sanoituksessa säkeellä ”The Day the Music Died” viitataan vuoden 1959 lento-onnettomuuteen, jossa menehtyivät Buddy Holly, Ritchie Valens ja The Big Bopper. ”American Pietä” pidetään McLeanin päätyönä.


title: American Pie (kappale)

text: ”American Pie” nauhoitettiin 26. toukokuuta 1971. Alkuperäinen versio kestää 8 minuuttia ja 33 sekuntia, ja se on pisin Yhdysvaltain singlelistan ensimmäiselle sijalle noussut kappale. Kappaleesta on tehty myöhemmin lukuisia cover-versioita. Madonnan versio kappaleesta oli vuoden 2000 hittejä.


title: American Pie (kappale)

text: Don McLean kirjoitti kappaleen Cold Springissä, New Yorkissa ja Philadelphiassa, Pennsylvaniassa. McLean on yleensä välttänyt vastaamasta suoriin, sanoitusta koskeviin kysymyksiin. Kappaleen sanat sisältävät lukuisia viittauksia yhdysvaltalaiseen sodanjälkeiseen populaarikulttuuriin sekä yhteiskunnallisiin ilmiöihin ja sanoja on pyritty tulkitsemaan eri tavoin laulun ilmestymisestä asti.


title: American Pie (kappale)

text: Madonna nauhoitti kappaleesta cover-version marraskuussa 1999. Cover-versiota käytettiin "The Next Best Thing" -elokuvan soundtrackilla vuonna 2000. Kappale julkaistiin myös singlenä. Yhdistyneessä kuningaskunnassa ”American Pie” myi Madonnan versiona 385 000 kappaletta. Madonna sisällytti kappaleen myöhemmin myös studioalbumilleen "Music".


title: American Pie (kappale)

text: Madonnan versio on huomattavasti alkuperäistä lyhyempi. Se sisältää ainoastaan alun ensimmäisestä säkeistöstä sekä säkeistöt kaksi ja kuusi kokonaisuudessaan. Philipp Stölzl ohjasi kappaleelle kuvatun musiikkivideon.


title: American Pie (kappale)

text: Vuonna 2011 amerikkalaisen Rolling Stone - musiikkilehden lukijat äänestivät Madonnan version American Piesta yhdeksi kaikkien aikojen huonoimmista cover-kappaleista .


title: American Pie (kappale)

text: Suomeksi kappaleen on sanoittanut ja levyttänyt vuonna 1972 Hector nimellä "Suomi-neito". Alkujaan singlenä julkaistu kappale sisältyy muiden muassa kokoelmiin "Lumi teki enkelin eteiseen" ja "Hectobox".


title: Wille Boijer-Poijärvi

text: Arno Wilhelm (Wille) Boijer-Poijärvi (5. huhtikuuta 1899 Pöytyä – 22. toukokuuta 1975) oli suomalainen taidemaalari. Hänen teoksiaan oli ensi kertaa julkisesti esillä Helsingissä vuonna 1926.


title: Wille Boijer-Poijärvi

text:
Boijer-Poijärvi opiskeli Suomen Taideakatemian koulussa vuosina 1921–1924. Myöhemmin hän täydensi opintojaan Pariisissa vuosina 1933 ja 1939 (Académie Julian ja Académie Colarossi).
Boijer-Poijärvi sai Suomen Taideyhdistyksen Dukaattikilpailussa toisen palkinnon sekä vuonna 1936 että 1938. R. F. Willebrandin palkinnon hän sai vuonna 1944. Vuonna 1973 hänelle myönnettiin Pro Finlandia -mitali.


title: Pierce the Veil

text: Pierce The Veil (PTV) on post-hardcorea soittava yhtye San Diegosta. Yhtyeen perustivat veljekset Victor ""Vic" Fuentes" "(laulu)" ja "Mike Fuentes" "(rummut)". Myöhemmin yhtyeeseen tulivat "Tony Perry" "(kitara)" ja "Jaime Preciado" "(basso)". Pierce The Veil on julkaissut neljä studioalbumia "A Flair For The Dramatic", "Selfish Machines", "Collide With The Sky" ja "Misadventures" .


title: Pierce the Veil

text: Pierce The Veilin perustivat Vic ja Mike Fuentes vuonna 1998 nimellä Early Times. Heidän ensimmäinen julkaisunsa oli nimeltään "No Turning Back" ja sisälsi 11 raitaa. Julkaisu levisi nopeasti ja Early Times sai nopeasti ensimmäiset pienet keikkansa. Nopean suosion nojalla he julkaisivat neljä raitaa sisältävän nimettömän EP:n. Tämän jälkeen he äänittivät "Roots Beneath Idelas" nimisen EP:n. Equal Vision Records:in omistaja Steve Reddy tarjosi levytyssopimusta veljeksille ja näin veljekset siirtyivät tälle levy-yhtiölle. He joutuivat muuttamaan yhtyeensä nimen tekijänoikeus syistä Early Time:sista Before Today:ksi ja julkaisivat albumin nimeltä "A Celebration Of An Ending". Tämä albumi sisälsi kolme uudelleen äänitettyä raitaa "Roots Beneath Idelas":lta. Levyn tuottajana toimi Jeff Forest.


title: Pierce the Veil

text: Syksyllä 2006 "Joe Tancil" "(kitara)" ja "Mithcell Ballatore" "(basso)" jättivät yhtyeen. Jäljelle jääneet Vic ja Mike Fuentes jatkoivat kirjoittamista ja saivat luoduksi materiaalia uutta pitkäsoittoa varten. Veljekset äänittivät uuden albumin itse tuottaja Casey Bates:n kanssa, vaikka olivatkin vielä Equal Vision Records:lla. Veljekset julkaisivat toisen albumin nimeltään "A Flair For The Dramatic" 26. toukokuuta 2007 uuden nimen alla: Pierce The Veil. Nimi on yksi "A Celebration Of An Ending":n raita. Pian Pierce The Veil sai kaksi jäsentä lisää: "Tony Perryn" "(kitara)" ja "Jaime Preciadon" "(basso)".


title: Pierce the Veil

text: Pierce The Veil kiersi ahkerasti kolme kuukautta "A Flair For The Dramatic":n julkaisun jälkeen. He kiersivät yhtyeiden A Day To Remember, Chiodos, Emery, From First To Last, Mayday Parade ja The Devil Wears Prada kanssa. He olivat myös Vans Warped Tour:lla 2008. Pierce The Veilin ensimmäinen oma kiertue oli nimeltään "The Delicious Tour" ja oli loka-marraskuussa 2008. Mukana olivat Breathe Carolina, Emarosa ja Four Letter Lie. Pierce The Veil esiintyi myös yhtyeiden Bring Me The Horizon, Cancer Bats, Four Letter Lie ja Thursday kanssa "Taste Of Chaos" nimisellä kiertueella vuonna 2009.


title: Pierce the Veil

text: Elokuussa 2009 Pierce The Veil ilmoitti työstävänsä seuraavaa albumiaan. Muutaman kuukauden kuluttua yhtye julkaisi seuraavan pitkäsoittonsa nimen: "Selfish Machines". Laulaja Vic Fuentes sanoi, että nimi viittaa ihmisen luonteeseen olla ns. eläimellinen ja jokainen yrittää piilottaa nämä luonteenpiirteensä, mutta heidän oikeasti pitäisi oppia hyväksymään ne. Olemme kaikki itsekkäitä koneita ja meillä on taipumus haluta, rakastaa ja ottaa ("The title refers to human nature and the animal-like qualities inside all of us that we try and hide, but should just learn to accept. We are all selfish machines and we all have natural tendencies to want, love, and take.") "Selfish Machines" julkaistiin 21. toukokuuta 2010 Equal Vision Records:n kautta. Pierce The Veil soitti levynsä julkaisemisen jälkeen Never Say Never, Bamboozle Left, South By Southwest ja Vans Warped Tour festivaaleilla. He olivat myös Attack! Attack! nimisen yhtyeen kanssa kiertuuella Uudessa Seelannissa ja Australiassa. Pierce The Veil kiersi Japanissa, jonka jälkeen tekivät kiertueen nimeltä "This Is A Family Tour" yhtyeiden Of Mice & Men, In Fear And Faith, Emmure ja Attack! Attack! kanssa. Vuoden 2011 maalis-huhtikuun Pierce The Veil kiersi yhtyeiden A Day To Remember, Bring Me The Horizon ja We Came As Romans kanssa. He myös tekivät kiertueen Escape the Fate:n kanssa.


title: Pierce the Veil

text: 23. lokakuuta 2011 yhtye vaihtoi levy-yhtiönsä Equal Vision Records:n Fearless Records:iin. 22. joulukuuta 2011 laulaja Vic Fuentes ja kitaristi Tony Perry kertoivat aloittavansa kolmannen studiolevyn äänittämisen vuoden 2012 alussa. 9. helmikuuta Vic Fuentes ilmoitti yhtyeensä menevän studioon 10. helmikuuta 2012. Muutama kuukautta myöhemmin yhtye ilmoitti uuden pitkäsoiton nimeksi "Collide with the Sky". Toukokuun lopussa yhtye julkaisi singlen uudelta levyltä, nimeltään "King for a Day", jossa vieraili Kellin Quinn. "Collide with the Sky" julkaistiin 17. heinäkuuta, jolloin yhtye kiersi Vans Warped Tourilla.


title: Pierce the Veil

text: Pierce The Veil saapui ensimmäistä kertaa Suomeen Bring Me The Horizonin lämmittelijäksi 7-8. joulukuuta 2013 Oulun Club Teatrialle ja Helsingin Circukseen.


title: Perunkultapöllö

text: Perunkultapöllö ("Pulsatrix melanota") on pöllöihin kuuluva lintu. Sitä tavataan Boliviassa, Kolumbiassa, Ecuadorissa ja Perussa. Sen elinpiiriä ovat subtrooppiset ja trooppiset alavat ja vuoristometsät 700–1 600 metrin korkeudessa.


title: Perunkultapöllö

text: Tämä pöllö on jokseenkin suuri, sen pituudeksi on kerrottu vaihdellen 35,5–48 cm. 13 kummankin sukupuolen lintua painoi punnittaessa 590–1 250 grammaa, ja keskimäärin paino oli 873 grammaa. Se on päältä tummanruskea ja alta vaalea, jossa on selvää punaruskeaa raidoitusta. Rinnassa on leveä ruskea raita, jossa on vaaleita-vaaleanruskeita täpliä. Sen naamakiehkura on tummanruskea ja siinä on vaaleat silmänkohdat. Kaulassa on valkoinen puolikaulus. Silmät ovat punaruskeat.


title: Perunkultapöllö

text: Perunkultapöllön käyttäytyminen on lähes täysin tuntematonta. Kuten sen tunnetumpi serkku kultapöllö, sen uskotaan saalistavan monenlaisia eläimiä pudottautumalla oksalta saaliinsa kimppuun.


title: Perunkultapöllö

text: Sillä on kaksi alalajia:


title: Compact Disco

text: Compact Disco on unkarilainen elektronista musiikkia esittävä yhtye.


title: Compact Disco

text: Vuonna 2012 Compact Disco edusti Unkaria Eurovision laulukilpailussa kappaleella "Sound of Our Hearts". Kappale selvisi semifinaalista, ja sijoittui loppukilpailussa kolmanneksi viimeiselle sijalle.


title: Honeysuckle Rose (elokuva)

text: Honeysuckle Rose (tunnetaan myös nimellä On the Road Again) on vuonna 1980 ensi-iltansa saanut romanttinen draamaelokuva. Elokuvan pääosia esittävät muun muassa Willie Nelson, Dyan Cannon, Amy Irving, Slim Pickens, Joey Floyd, Charles Levin, Mickey Rooney Jr., Lane Smith, Pepe Serna ja Priscilla Pointer. Elokuvan on ohjannut Jerry Schatzberg. Elokuva voitti historian ensimmäisen Razzie-palkinnon huonoimmasta naissivuosasta.


title: Lurra

text: Lurra Editions suomalainen kustantamo, joka on perustettu 1999. Se julkaisee kotimaista ja ulkomaista kaunokirjallisuutta, runoutta, filosofiaa, tietokirjoja ja taidekirjallisuutta paitsi suomeksi, myös muilla kielillä.


title: Lurra

text: Kustantamoa on sanottu "pieneksi sivistyneeksi kustantamoksi". Se toimii Salon Kiskosta käsin.


title: Nick Palmieri

text: Nick Palmieri (s. 12. heinäkuuta 1989 Utica, New York, Yhdysvallat) on yhdysvaltalainen jääkiekkoilija, joka edustaa Itävallan korkeimmalla sarjatasolla EBELissä pelaavaa HC Bolzanoa.


title: Nick Palmieri

text: OHL-seura Erie Otters varasi Palmierin toisella kierroksella 30. pelaajana vuonna 2005. Seuraavaksi kaudeksi 2005-2006 hän siirtyi pelaamaan Ottersiin. Tulokaskaudellaan hän pelasi 68 ottelua, joiden aikana teki 13 maalia ja yhteensä 23 tehopistettä. Toisella kaudellaan hän pelasi 56 ottelua ja teki niissä 24 maalia sekä 21 syöttöpistettä. Hän oli joukkueen paras maalintekijä ja kolmanneksi paras pistemies. Lisäksi hänet valittiin kauden päätteeksi pelaamaan CHL:n lupaavien tulokkaiden otteluun.


title: Nick Palmieri

text: New Jersey Devils varasi hänet kesällä 2007 kolmannella kierroksella 79. pelaajana. Palmieri jatkoi vielä varaamisensa jälkeen Ottersissa. Hän pelasi 50 peliä ja oli Justin Hodgmanin jälkeen joukkueen toiseksi paras maalintekijä 28 osumallaan. Hän teki yhteensä 46 tehopistettä. Ottersin kauden päätyttyä runkosarjaan, Palmieri pääsi debytoimaan ammattilaistasolla pelatessaan loppukauden aikana Devilsin AHL-farmiseura Lowell Devilsissä yhdeksän ottelua. Niiden aikana hän teki yhden maalin.


title: Nick Palmieri

text: Kaudeksi 2008-2009 Palmieri palasi Erie Ottersiin, jossa hän pelasi 18 ottelua, jonka jälkeen hänet kaupattiin Belleville Bullsiin, jossa pelasi 43 ottelua. Yhteensä hän pelasi runkosarjassa molempien joukkueiden riveissä 61 ottelua, joissa teki 27 maalia ja 14 syöttöpistettä eli yhteensä 41 tehopistettä. Bulls sijoittui runkosarjan päätteeksi oman konferenssinsa ensimmäiseksi ja eteni pudotuspeleihin. Niissä joukkue pääsi konferenssifinaaleihin asti. Palmieri pelasi 17 ottelua ja teki niissä yhtä monta tehopistettä. Hän oli 14 osumallaan joukkueensa paras maalintekijä sekä liigan jaetulla toisella sijalla Taylor Hallin jälkeen.


title: Nick Palmieri

text: Seuraavalla kaudella 2009-2010 Palmieri siirtyi kokonaan ammattilaistasolle. NHL:ssä hän pääsi pelaamaan kuusi ottelua, mutta hän vietti kuitenkin suurimman osan kaudesta AHL:n puolella Lowell Devilsissä, jossa pelasi 69 ottelua. Niissä hän teki 21 maalia ja yhteensä 36 tehopistettä. Lisäksi hän pääsi Lowellissa pelaamaan viidessä pudotuspeliottelussa, joissa hän teki yhden maalin sekä kolme syöttöpistettä.


title: Nick Palmieri

text: Kaudella 2010-2011 Palmieri pääsi pelaamaan 43 ottelun verran NHL:ää. Hän teki pelaamissaan otteluissa yhdeksän maalia sekä kahdeksan syöttöpistettä. Ensimmäisen pisteensä hän teki syöttöpisteen muodossa 20. tammikuuta ottelussa Florida Panthersia vastaan. Ensimmäisen maalin hän iski 9. tammikuuta 2011 tyhjään maaliin.


title: Nick Palmieri

text: Palmieri ehti pelata Devilsin NHL-kokoonpanossa 29 ottelua sekä AHL:n puolella 25 ottelua ennen kuin hänet kaupattiin helmikuussa 2012 Minnesota Wildiin yhdessä Kurtis Fosterin ja Stéphane Veilleuxin kanssa vaihdossa Marek Židlickýyn. Minnesotassa Palmieri pelasi loppukauden aikana yhdeksän ottelua ilman pisteitä. Farmiseura Houston Aerosissa hän pelasi 13 ottelua ja teki niissä kuusi tehopistettä.


title: Nick Palmieri

text: Kaudella 2012-2013 Palmieri ei enää päässyt pelaamassa NHL:ssä. Hän aloitti kauden Aerosissa, jossa pelasi 40 ottelua tehden kymmenen maalia ja yhteensä 21 tehopistettä. Minnesota kauppasi Palmierin helmikuussa 2013 yhdessä Darroll Powen kanssa New York Rangersiin, joka antoi vaihdossa Mike Ruppin. Myös Rangers laittoi Palmierin farmiin ja hän edusti loppukauden ajan Connecticut Whalea. Hän pelasi joukkueessa 30 ottelua ja teki niissä yhdeksän tehopistettä.


title: Nick Palmieri

text: Elokuussa 2013 Palmieri siirtyi Saksan korkeimmalla sarjatasolla DELissä pelaavan EHC Müncheniin. Hän pelasi Münchenissä kauden aikana 47 ottelua. Hän teki 13 maalia ja yhteensä 32 pistettä.


title: Nick Palmieri

text: Kaudeksi 2014-2015 Palmieri siirtyi toiseen DEL-joukkueeseen, kun teki sopimuksen Schwenninger Wild Wingsin kanssa. Wild Wingsiä hän edusti 35 ottelussa, joissa teki seitsemän maalia sekä kolme syöttöpistettä. Lisäksi hän keräsi 88 rangaistusminuuttia.


title: Nick Palmieri

text: Kahden Saksassa pelatun kauden jälkeen Palmieri siirtyi Itävallan pääsarjaan EBELiin edustamaan HC Bolzanoa, jonka kanssa teki koeaika -sopimuksen. Sopimusta jatkettiin myöhemmin.


title: Nick Palmieri

text: Palmieri ei päässyt edustamaan maajoukkuetta juniori-ikäisenä. Ensimmäisen kerran hän pääsi edustamaan Yhdysvaltojen maajoukkuetta vuoden 2011 maailmanmestaruuskilpailuissa. Hän pelasi turnauksessa kuusi ottelua, joissa teki kaksi maalia ja yhden syöttöpisteen.


title: Nick Palmieri

text: Palmieri pelasi kauden 2013-2014 aikana Yhdysvaltojen joukkueessa kolmessa harjoitusottelussa. Hän jäi niissä pisteittä ja istui yhden kahden minuutin jäähyn.


title: Goro (Italia)

text: Goro on kunta Italian Emilia-Romagnan alueella Ferraran maakunnassa. Se sijaitsee noin 80 kilometriä Bolognasta koilliseen Pojoen suulla Adrianmeren rannalla. Gorossa on arviolta 3 798 asukasta (vuonna 2015) ja kunnan pinta-ala on 31,38 neliökilometriä.


title: ”Poika ja kitara” 1960–63

text: ”Poika ja kitara” 1960–63 on suomalaisen rocklaulajan ja -kitaristin Timo Jämsenin kokoelma-albumi vuodelta 1990.


title: Sepp Schauer

text: Sepp Schauer, (s. 5. heinäkuuta 1949 München) on saksalainen näyttelijä. Schauer tunnetaan hyvin Lemmen viemää -sarjan Alfons Sonnbichlerinä. Hän on näytellyt muissa televisiosarjoissa, niistä esimerkiksi Vanha kettu, Siska, Derrick ja Rikospaikalla.


title: Lemuel W. Royse

text: Lemuel Willard Royse (19. tammikuuta 1847 – 18. joulukuuta 1946) oli yhdysvaltalainen republikaanipuolueen poliitikko. Hän toimi Warsawin pormestarina vuosina 1885–1891 ja istui Yhdysvaltain edustajainhuoneen jäsenenä Indianasta vuosina 1895–1899. Hän oli epäonnistuneesti ehdolla kolmannelle kaudelle vuonna 1898. Hän oli varsinaiselta ammatiltaan juristi ja jäi eläkkeelle vuonna 1940. Hänet on haudattu Oakwoodin hautausmaalle.


title: Melisa Aslı Pamuk

text: Melisa Aslı Pamuk (s. 14. huhtikuuta 1991) on hollantilais-turkkilainen missi. Hän voitti Miss Turkki -kilpailun 2. kesäkuuta 2011 ja sai kruununsa edeltäjältään Gizem Memiçiltä. Hän opiskelee psykologiaa Amsterdamin yliopistolla. Hän aloitti mallintyöt 14-vuotiaana ja sai vuonna 2009 Turkin paras malli -kilpailussa "lupaavimman" tittelin. Hän puhuu sujuvasti turkkia, englantia, hollantia ja saksaa sekä jonkin verran ranskaa. Hän on 176-senttinen.


title: Melisa Aslı Pamuk

text: Pamuk kilpaili Miss Universum 2011 -kilpailussa. Hän on tehnyt töitä myös näyttelijänä.


title: Philipp Sonntag

text: Philipp Sonntag (s. 18. joulukuuta 1941) on saksalainen näyttelijä, koomikko, ohjaaja ja käsikirjoittaja. Hän näyttelee Lemmen viemää -sarjassa pormestari Alois Pachmeyeriä.


title: Cheick Diabaté

text: Cheick Diabaté (s. 25. huhtikuuta 1988 Bamako, Mali) on malilainen jalkapalloilija. Hyökkääjänä pelaava Diabaté edustaa Ranskan Ligue 1:ssa Bordeaux'ta.


title: Cheick Diabaté

text: Diabaté on edustanut Malia vuodesta 2005 lähtien. Hänet valittiin ensimmäisiin arvokisoihinsa vuoden 2012 Afrikan-mestaruuskisoihin. Hän saavutti turnauksen päätteeksi pronssia, kun Mali voitti Ghanan maalein 0–2. Diabaté oli myös Malin ja kisojen paras maalintekijä kolmella osumalla.


title: Fairey Delta 2

text: Fairey Delta 2 tai F.D.2 on englantilainen suihkumoottorinen ja deltasiipinen koelentokone. Fairey Aviation Company valmisti konetta kaksi kappaletta. "WG 774" lensi ensilentonsa 6. lokakuuta 1954 ja "WG 777" 15. helmikuuta 1956.


title: Fairey Delta 2

text: "WG 774:llä" saavutettiin nopeuslennon maailmanennätys 10. maaliskuuta 1956. Konetta ohjasi Peter Twiss, ja sen nopeus oli 1 822 km/h, jonka myös FAI hyväksyi virallisena ennätyksenä. Äänivallin rikkomisen jälkeen uutena rajana pidettiin tuhatta mailia tunnissa, jonka Twiss onnistui rikkomaan.


title: Niittysuppilohämähäkki

text: Niittysuppilohämähäkki eli suppilohämähäkki ("Agelena labyrinthica") on suppilohämähäkkeihin kuuluva keskikokoinen hämähäkkilaji. Se oli luokiteltu Suomesta hävinneeksi mutta on sittemmin palannut lajistoon. Vuoden 2010 uhanalaisarvioinnissa se on luokiteltu Suomessa vaarantuneeksi (VU).


title: Niittysuppilohämähäkki

text: Niittysuppilohämähäkki on keskikokoinen hämähäkkilaji, jonka koiraiden ruumis on 8–12 mm pitkä ja naaraiden 10–14 mm pitkä. Eturuumis on ruskea, takaruumis harmaansävyinen. Eturuumiin selkäpuolella on kaksi leveää, eteenpäin kapenevaa tummanruskeaa pitkittäisjuovaa. Takaruumiissa on vaalea pitkittäissuuntainen juova ja sen molemmin puolin tummemmat alueet. Vaalean juovan päällä on jono V-kirjaimen muotoisia vaaleita täpliä. Suppilohämähäkeille tyypilliseen tapaan takaruumiin kärjen kehruunystyjen toinen pari on huomattavan pitkä. Raajat ovat pitkät ja ruskeankirjavat.


title: Niittysuppilohämähäkki

text: Niittysuppilohämähäkki elää suurimmassa osassa Eurooppaa. Suomessa laji on kuitenkin harvinainen ja sen nykyinen levinneisyys painottuu Ahvenanmaalle sekä Hankoniemelle, jossa se on paikoin jopa runsas.


title: Niittysuppilohämähäkki

text: Niittysuppilohämähäkkiä tavataan kuivilla ja aurinkoisilla, matalakasvustoisilla niityillä ja pensaikoissa. Hämähäkki tekee tyypillisen, laajan mattomaisen verkkonsa pensaaseen tai matalaan kasvillisuuteen harvoin yli metrin korkeudelle maanpinnasta. Verkko on hyvin tiheä ja saattaa olla paikoin miltei läpinäkymätön. Verkko johtaa putkimaiseen seittimuodostumaan, jossa hämähäkki piileskelee. Verkon yläpuolelle hämähäkki kutoo joukon seittirihmoja, jotka pyydystävät verkon yli lentävät tai hyppäävät hyönteiset. Saaliin päädyttyä verkkoon, hämähäkki syöksyy piilopaikastaan, lamauttaa sen ja raahaa tunneliinsa.


title: Niittysuppilohämähäkki

text: Hämähäkit ovat täysikasvuisia heinäkuusta alkaen. Koiraat liikkuvat etsimässä naaraita ja parittelu tapahtuu naaraan verkon tunnelissa, jonka yhteyteen naaras myös myöhemmin rakentaa munakotelon. Munakotelon luokse vie monimutkainen käytävälabyrintti, josta laji on saanut tieteellisen nimensäkin. Pariskunta pysyttelee yhdessä muutaman viikon ajan ja naaras vartioi munia kuolemaansa saakka. Poikaset elävät aluksi vararavintonsa turvin, talvehtivat pesässä ja lähtevät liikkeelle vasta seuraavana keväänä.


title: Niittysuppilohämähäkki

text: Suomesta laji oli kadoksissa 45 vuoden ajan. Viimeinen havainto niittysuppilohämähäkistä oli pitkään Hankoniemeltä vuonna 1955 kunnes vuodesta 2000 lähtien sitä on jälleen havaittu Hankoniemellä sekä saaristossa. Häviämisen syyksi on arveltu karjanhoidossa tapahtuneiden muutosten aiheuttamaa sopivien elinympäristöjen umpeenkasvua.


title: Luettelo K. J. Ståhlbergin kyydityksestä tuomituista

text:
Tämä on luettelo henkilöistä, jotka tuomittiin entisen presidentin K. J. Ståhlbergin ja hänen puolisonsa kyydityksestä Helsingistä Joensuuhun 14. lokakuuta 1930.
Everstiluutnantti ja yleisesikunnan liikekannallepanotoimiston päällikkö Eero Kuussaari (1891–1978) oli Ståhlbergin kyydityksen aloitteentekijä. Hän antoi sortavalalaisesta ravintolasta käsin puhelimitse Mikko Jaskarille käskyn järjestää Ståhlbergin kyyditys. Kihlakunnanoikeus antoi hänelle kolmen vuoden kuritushuonetuomion ja määräsi viraltapanon, joka jäi voimaan. Hovioikeudessa tuomio oli kaksi vuotta. Korkein oikeus tuomitsi lopulta Kuussaaren vuodeksi kuritushuoneeseen.


text:
Mikko Jaskari (1902–1979) oli Suomen Lukko -järjestön sihteeri. Hän antoi Jukka Jannélle määräyksen kyydityksestä.
Sortavalasta. Korkein oikeus piti Jaskaria kyydityksen päätekijänä. Tuomioksi tuli korkeimmassa oikeudessa
vuosi ja kuusi kuukautta kuritushuonetta.


text:
Eversti Kurt Martti Wallenius (1893–1984) oli yleisesikunnan päällikkö ja kyydityskäskyn antaneen Eero Kuussaaren esimies.
Asentaja (ajankohdan kielellä "monttööri") ja Etsivässä keskuspoliisissakin toiminut
Jukka Janné johti "Valvojain kerho" -nimellä rekisteröityä "kurinpidollista yhdistystä", joka Siltalan mukaan
oli Helsingin Rintamamiesyhdistyksen muodostaman "Helsingin iskujoukon" perillinen, Helsingin II iskujoukko.
seuraan käskettyään muiden kyyditsijöiden poistua. Jannén tuomioksi tuli korkeimmassa oikeudessa vuosi kuritushuonetta.
Kaarlo Eino Olin oli Valtion lentokonetehtaan aputyömies. Kyydityksen aikana Olin istui kuljettaja Jannén vieressä ja toimi kartanlukijana.Ståhlberg tunnisti hänet Joensuussa Olinin pyrkiessä samaan junaan Ståhlbergien kanssa.
Hänen tuomionsa oli vuosi ehdollista vankeutta.
Erkki Varoma toimi kyydityksen aikaan piirtäjänä Valtion lentokonetehtaalla. Kyyditysautossa hän istui Ståhlbergien vieressä takaistuimella. Hänen isänsä, vakuutustarkastaja Ilkka Varoma kuului Helsingin suojeluskunnan ikämiespataljoonan esikuntaan ja oli asemansa puolesta tietoinen niistä kyydityksistä, joissa oli mukana vapaussodan rintamamiesten liiton Helsingin osaston jäseniä. Ståhlberg tunnisti Erkki Varoman Joensuussa hänen pyrkiessään samaan junaan Ståhlbergien kanssa. Varoma kuoli tutkintovankeudessa. Aktivisti-lehti nimesi hänet yhdeksi kyydittämänsä Ståhlbergin "uhreista". Varoma sai alemmissa oikeusasteissa ehdollisen tuomion, jonka korkein oikeus poisti kuoleman takia.


text: Sven Fjalar Semenius oli Valtion lentokonetehtaan harjoittelija. Kyydityksen aikana hän poistui autosta Tuusulassa tilanahtauden takia. Hänet tuomittiin korkeimmassa oikeudessa kahdeksan kuukauden ehdolliseen vankeuteen.


title: Osmo Honkanen

text: Osmo Honkanen (s. 1964) on suomalainen säveltäjä ja kirkkomuusikko. Hän opiskeli Sibelius-Akatemiassa vuosina 1983–1994 pääaineenaan kirkkomusiikki ja valmistui musiikin maisteriksi 1990. Pääinstrumenttinaan hän opiskeli urkujensoittoa Kari Jussilan johdolla. Sävellyksenopettajana oli aluksi Erkki Jokinen ja vuosina 1988–1994 Paavo Heininen.


title: Osmo Honkanen

text: Honkasen sävellystuotanto kattaa niin orkesteri-, kuoro- kuin kamarimusiikkiakin, missä yhden keskeisen osan muodostavat teokset uruille tai urut sisältäville kokoonpanoille. Hänen teoksiaan on tallennettu äänitteille, esitetty konserttien lisäksi radiossa ja televisiossa, useissa Euroopan maissa sekä Euroopan ulkopuolella mm. Israelissa ja Japanissa. Sävellyskilpailuvoittoja ja palkintosijoja Honkanen on saavuttanut 1988 lähtien useissa kansallisissa ja kansainvälisissä kilpailuissa Suomessa ja ulkomailla.


title: Osmo Honkanen

text:
Vuosina 1989–2017 Osmo Honkanen toimi kirkkomuusikkona Helsingin Mikaelin seurakunnassa.
Vuodesta 2017 alkaen hän toimii Tampereen tuomiokirkkoseurakunnan johtavana kanttorina.


title: Ragnhild Haga

text: Ragnhild Haga (s. 12. helmikuuta 1991) on norjalainen maastohiihdon olympiavoittaja. Hän edustaa seuratasolla Åsen IL -seuraa.


title: Ragnhild Haga

text: Nuorten MM-kilpailuissa Otepäässä 2011 Haga voitti kultaa viiden kilometrin vapaan hiihtotavan kilpailussa ja saavutti pronssia perinteisen hiihtotavan sprintissä. Kymmenen kilometrin yhdistelmäkilpailussa hän oli yhdeksäs. Viestissä Haga oli mukana Norjan kultaa voittaneessa joukkueessa. Alle 23-vuotiaiden MM-kilpailuissa Haga voitti Liberecissä 2013 kultaa vapaan hiihtotavan 10 kilometrillä sekä 15 kilometrin yhdistelmäkilpailussa, ja Val di Fiemmessä 2014 hän saavutti hopeaa 15 kilometrin yhdistelmäkilpailussa.


title: Ragnhild Haga

text:
Ensimmäisissä aikuisten arvokilpailuissaan Falunin MM-kilpailuissa 2015 Haga sijoittui vapaan hiihtotavan 10 kilometrillä 29:nneksi. Lahden MM-kilpailuissa 2017 hän oli 30 kilometrin vapaan hiihtotavan yhteislähtökilpailussa neljäs. Pyeongchangin olympialaisissa 2018 Haga voitti kultaa vapaan hiihtotavan 10 kilometrillä sekä viestissä kolmannen osuuden hiihtäjänä. Lisäksi hän sijoittui perinteisen hiihtotavan 30 kilometrin yhteislähtökilpailussa 12:nneksi ja 15 kilometrin yhdistelmäkilpailussa 15:nneksi.
Ensimmäisen maailmancup-kisansa Haga hiihti Oslossa 30 kilometrin yhteislähtökilpailussa vapaalla hiihtotavalla maaliskuussa 2010. Kisan lopputuloksissa hän sijoittui sijalle 47. Maailmancupin pisteille Haga hiihti ensimmäisen kerran Drammenin 10 kilometrin perinteisen hiihtotavan kilpailussa 19. helmikuuta 2011 oltuaan 24:s. Joulukuussa 2014 Haga sijoittui kuudenneksi Lillehammerin 3 päivän kiertueella saavuttaen samalla ensimmäisen top 10 -sijoituksensa maailmancupissa. Hän oli kiertueen osakilpailuissa parhaimmillaan viides 5 kilometrin vapaan hiihtotavan kilpailussa. Tammikuussa 2015 Haga sijoittui neljänneksi Tour de Skin kokonaiskilpailussa. Hän oli kaudella 2014–2015 viides sekä maailmancupin kokonaiskilpailussa että normaalimatkojen cupissa.


title: Ragnhild Haga

text: Haga sijoittui kuudenneksi Tour de Skillä 2016. Kaudella 2017–2018 Haga sijoittui kolmanneksi Kuusamon Nordic Opening -kiertueella. Se oli hänen ensimmäinen palkintosijansa maailmancupissa. Hän oli nopein kiertueen päättäneen 10 kilometrin vapaan hiihtotavan takaa-ajokilpailun osuusajoissa. Viikkoa myöhemmin hän sijoittui kolmanneksi Lillehammerin 15 kilometrin yhdistelmäkilpailussa. Hän sijoittui joulukuussa 2017 vielä toiseksi Davosin ja Toblachin 10 kilometrin vapaan hiihtotavan kilpailuissa. Myöhemmin samalla kaudella hän oli kolmas vapaan hiihtotavan yhteislähtökilpailuissa Seefeldin 10 kilometrilä ja Oslon 30 kilometrillä. Maailmancupin kokonaiskilpailussa hän sijoittui yhdeksänneksi.


title: Mikko Jaskari

text: Mikko Jaskari (11. joulukuuta 1902 – 27. kesäkuuta 1979) oli suomalainen juristi joka tuli tunnetuksi presidentti K. J. Ståhlbergin kyydityksen johtajana lokakuussa 1930.


title: Mikko Jaskari

text: Jaskarin vanhemmat olivat nurmolainen maanviljelijä ja kokoomuksen kansanedustaja Mikko Jaskari (1866–1936) ja hänen toinen puolisonsa Helvi o.s. Mannila. Nuorempi Mikko Jaskari opiskeli oikeustiedettä Helsingin yliopistossa ja toimi ylioppilaspolitiikassa sekä oli 1930 Suomen Lukko -järjestön pääsihteerinä. Hän suoritti yleisen oikeustutkinnon 1929. AKS:n sihteeri hän oli 1925 ja 1926 ja hallituksen jäsen 1928 sekä Uuden Suomen kesätoimittaja 1929, Ylioppilaslehden päätoimittaja 1929–1930.. Hän oli sosiaaliministeriön toimistopäällikkö vuodesta 1955..


title: Mikko Jaskari

text: Ståhlbergin kyyditys sai alkunsa kun everstiluutnantti ja yleisesikunnan liikekannallepanotoimiston päällikkö Eero Kuussaari soitti 11. lokakuuta 1930 Sortavalan Seurahuoneelta Jaskarille ja käski kyyditä Ståhlberg. Jaskari puolestaan määräsi kyyditystä johtamaan asentaja Jukka Jannén joka hankki auton ja tarvittavat apumiehet. Itse kyyditys tapahtui 14. – 15. lokakuuta 1930 Kulosaaresta Joensuuhun jossa aamukävelyltään siepattu Stählberg puolisoineen pääsi vapaaksi. Kuulusteluissa Jaskari väitti ensin antaneensa kyydityskäskyn ""vakaumuksellisena antikommunistina"" mutta joutui lopulta tunnustamaan että aloite kyyditykseen oli tullut Kuussaarelta.


title: Mikko Jaskari

text: Korkein oikeus piti myöhemmin Jaskaria kyydityksen päätekijänä. Tuomioksi tuli korkeimmassa oikeudessa vuosi ja kuusi kuukautta kuritushuonetta. Jaskari joutui lähtemään myös AKS:stä kun hän ei suostunut seuran kunniatuomioistuimen kuultavaksi. Vapauduttuaan Jaskari toimi asianajajana Seinäjoella 1933–1942 ja sen jälkeen virkamiehenä Helsingissä. Eläkkeelle jäädessään 1970 hän oli sosiaaliministeriön toimistopäällikkö.


title: Vuoden historiateos

text: Vuoden historiateos on Historian Ystäväin Liiton vuodesta 1973 vuosittain palkitsema teos, joka on ”erittäin ansiokkaasti edistänyt historiallisen tietämyksen laajenemista ja syvenemistä suomalaisen yleisön keskuudessa”.


title: Vuoden historiateos

text: Vuodesta 2003 alkaen Vuoden historiateos on julkistettu Suomalaisilla historiapäivillä.


title: Vuoden historiateos

text: Lähde (1973-2015)


title: John Davidson (näyttelijä)

text: John Davidson (25. joulukuuta 1886 New York, New York – 16. tammikuuta 1968 Los Angeles, Kalifornia) oli yhdysvaltalainen näyttelijä. Hän esiintyi kaikkiaan noin 150:ssä elokuvassa vuosina 1915–1963.


title: John Davidson

text: John Davidson on:


title: Kaskaspistiäinen

text: Kaskaspistiäinen eli pistevelhohukka ("Argogorytes mystaceus") on petopistiäislaji.


title: Kaskaspistiäinen

text: Yksilöt ovat väriltään keltamustajuovikkaita. Erityistuntomerkkejä ovat hyvin pitkät tuntosarvet koirailla ja pieni kampa naaraan etunilkoissa. Kaskaspistiäiset pesivät maahan ja saalistavat kaskaita toukkien ruuaksi.


title: Kaskaspistiäinen

text: Suomessa kaskaspistiäistä tavataan Kuusamon korkeudelle asti. Maan etelä- ja keskiosassa se on yleinen.


title: À toute épreuve

text: À toute épreuve on Sniper-yhtyeen neljäs studioalbumi ja se julkaistiin 3. lokakuuta 2011. Albumin kappaleella "Blood Diamondz" samplataan suomalaisen Värttinä -yhtyeen "Käppee" -kappaletta.Digitaalin bonukset


title: REDS Helsinki

text: REDS Helsinki (red wings ry) on helsinkiläinen jääkiekkoseura, jonka kotihalleina ovat Malmin jäähalli ja Myllypuron jäähalli. Seurassa on noin 200 pelaajaa. Seuran toiminnan pääpainopiste on laadukkaassa lapsi- ja nuorisotyössä.


title: REDS Helsinki

text: Red Wings ry Helsinki on perustettu vuonna 1974. Seuran juuret juontavat 1960- ja 1970-luvuilla pelattuun Helsingin Kanada-sarjaan, jossa kaikki joukkueet käyttivät NHL-joukkueiden nimiä. Red Wings on ainoa nimensä säilyttänyt Kanada-sarjan pohjalta perustettu seura. Red Wings edusti Kanada-sarjassa alun perin Itä-Helsingin Myllypuroa. Nykyisin painopiste on Koillis- ja Pohjois-Helsingissä, jossa sijaitsee myös vuonna 2006 valmistunut Malmin jäähalli.Vuonna 2017-seuran toimintanimeksi vaihtui REDS Helsinki ja toiminnan painopiste muuttui lapsi- ja nuorisokiekkokeskeiseksi. Samalla seura uusi pelipaitansa ja -logonsa.


title: REDS Helsinki

text: Seuran toiminta nojaa laadukkaasti järjestettyyn kiekkokouluun sekä aloittaviin ikäluokkiin.


title: REDS Helsinki

text: Toiminnan tarkoituksena on liikuttaa alueen lapsia sekä kuulua HIFK-seurayhteisöön yhdessä HIFK:n, GrIFK:n, HJK:n, Salamoiden, Sipoon Wolf:in ja Tiikereiden kanssa.


title: REDS Helsinki

text: REDS Helsingin Valmennuspäällikkönä toimii entinen liigakiekkoilija Nemo Nokkosmäki. Luisteluvalmennuksesta vastaa Ari-Pekka Nurmenkari.


title: REDS Helsinki

text:
REDS:lä on kaudella 2018-19 6 eri ikäluokkaa.
Kausi 2013–14 oli yksi seuran menestyksekkäimpiä, kun lähes joka ikäluokassa tuli mitali.


title: Hassan Nader

text: Hassan Nader (s. 8. heinäkuuta 1965 Casablanca, Marokko) on marokkolainen entinen jalkapalloilija. Hyökkääjänä pelannut Nader vietti suurimman osan urastaan Portugalissa, jossa hän voitti muun muassa Portugalin maalikuninkuuden Farensen riveissä kaudella 1994–1995. Nader edusti myös Marokkoa vuoden 1994 MM-kisoissa, jossa hän teki yhden maalin.


title: FC Kouvola

text: FC Kouvola on vuonna 1991 perustettu suomalainen jalkapalloseura Kouvolasta.


title: FC Kouvola

text: FC Kouvolan miesten edustusjoukkue pelasi parhaimmillaan Suomen kolmanneksi korkeimmalla sarjatasolla Kakkosessa kaudella 1999. Seuran toiminta päättyi keväällä 2001, jolloin se ja salibandyseura Kymen Salibandy siirtyivät perinteikkään Susien alaisuuteen. Yhdistymishetkellä FC Kouvolalla oli 12 joukkuetta ja noin 150 jäsentä. Muun muassa Tuomas Aho pelasi seurassa juniorina.


title: FC Kouvola

text: FC Kouvola liittyi Palloliiton Kaakkois-Suomen piirin jäseneksi uudelleen vuonna 2010. Pelikentille seura palasi kaudeksi 2012, kun Susien kakkosjoukkueen Kolmosen sarjapaikka siirrettiin sille. Seura osallistuu sarjaan nimellä Kouvola Akatemia.


title: Jelena Drapeko

text: Jelena Drapeko (; s. 29. syyskuuta 1948 Uralsk, Neuvostoliitto, nyk. Kazakstan) on venäläinen näyttelijä ja poliitikko. Hän on 1970-luvulta lähtien tehnyt esiintymisiä elokuvissa, kuten "Ja ilta oli rauhaisa" (1972), ja lisäksi esiintynyt televisiossa. Hän oli Valtakunnan duuman jäsenenä vuosina 2003–2007.


title: Nina Agapova

text: Nina Fjodorovna Agapova (; s. 30. toukokuuta 1926 Moskova) on neuvostoliittolainen/venäläinen näyttelijä. Hän valmistui Gerasimovin elokuvainstituutista vuonna 1951. Hänelle myönnettiin Venäjän SFNT:n ansioituneen taiteilijan arvonimi vuonna 1987. Elokuviin, joissa hän on esiintynyt, lukeutuu "Stariki-razboiniki" (1971).


title: Vuosaari (täsmennyssivu)

text: Vuosaari voi tarkoittaa seuraavia asioita:


title: Youssef Chippo

text: Youssef Chippo (, s. 10. toukokuuta 1973 Bejaâd, Marokko) on marokkolainen entinen jalkapalloilija. Keskikentällä pelannut Chippo vietti muun muassa kaksi kautta FC Portossa ja neljä kautta Coventry Cityssä. Hän pelasi Marokon maajoukkueessa 80 maaottelua ja oli pelaamassa muun muassa vuoden 1998 MM-kisoissa.


title: Youssef Chippo

text: Chippo aloitti uransa KAC Kenitrassa vuonna 1991. Sittemmin vuodet 1995–1997 Chippo siirtyi pelaamaan Lähi-itään Al-Hilaliin ja Al-Arabiin. Lopulta vuonna 1997 Chippo siirtyi ensimmäistä kertaa Euroopan kentille FC Portoon. Hän pelasi seurassa kaksi kautta, jonka aikana Chippo oli voittamassa muun muassa kahdesti Portugalin mestaruuden. Menestys vuosien jälkeen Chippo siirtyi Englannin valioliigaan Coventry Cityyn, jossa hän vietti neljä kautta. Kaksi jälkimmäistä kautta Chippo pelasi Englannin 1. divisioonassa.


title: Youssef Chippo

text: Loppu uransa Chippo vietti Qatarissa Al-Saddin ja Al-Wakrahin riveissä vuosina 2003–2006. Tuona aikana hän saavutti Qatarin mestaruuden vuonna 2004 pelattuaan lainalla Al-Saddissa. Chippo yritti vielä solmia sopimusta vuoden 2007 alussa skotlantilaisen Hibernianin ja ruotsalaisen Hammarbyn kanssa, mutta ilman tulosta. Hän sai lopulta solmittua vuoden mittaisen sopimuksen entisen seuransa KAC Kenitran kanssa, jossa Chippo päätti pelaajauransa vuonna 2007.


title: Tihkovitsa

text: Tihkovitsa () on kylä Leningradin alueen Hatsinan piirin Suuren-Kolppanan maalaiskunnassa Venäjällä. Se sijaitsee Suijanjoen varrella 19,5 kilometriä Hatsinasta lounaaseen. Asukkaita on 280 henkeä.


title: Tihkovitsa

text: Kylä mainitaan 1600-luvun kartoissa. Vuonna 1848 siellä asui 171 inkerinsuomalaista savakkoa ja 30 inkerikkoa. Suomalaiset kuuluivat Koprinan luterilaiseen ja inkerikot Sivoritsan ortodoksiseen seurakuntaan. Kylän asukkaat olivat keisarillisen hovin apanaasimaiden talonpoikia.


title: Tihkovitsa

text: Nykyään Tihkovitsa koostuu etupäässä puutarhapalstojen ympäröimistä omakotitaloista. Niistä noin 80 % on asuttuja vain kesällä. Puolentoista kilometrin päässä kulkee Pietarin ja Pihkovan välinen M20-valtatie. Kylästä on linja-autoyhteys Hatsinaan. Muita palveluja ei ole. Lähistöllä sijaitsee Inkerin kirkon leirikeskus.